Crnadak odobrio vizu učesniku obilježavanja nezavisnosti Kosova – Zvornik Danas\nNaslovna/naslovna/Crnadak odobrio vizu učesniku obilježavanja nezavisnosti Kosova\nCrnadak odobrio vizu učesniku obilježavanja nezavisnosti Kosova\nIgor Golubović Send an email 27. februara 2018\nSARAJEVO – Ministar inostranih poslova BiH Igor Crnadak nedavno je odobrio vizu BiH zamjeniku ministra za dijasporu u vladi samoproglašenog Kosova Ćerimu Bajramiju kako bi učestvovao u obilježavanju desete godišnjice nezavisnosti Kosova koje je održano u Sarajevu, otkrio je za „Glas Srpske“ izvor iz Ministarstva inostranih poslova BiH.\nRiječ je o prvorazrednom skandalu jer BiH nije priznala nezavisnost Kosova.\n– Povod dolaska Bajramija u BiH bio je dovoljan razlog da ne dobije vizu. Kako između BiH i samoproglašenog Kosova ne odstoji bezvizni režim, stanovnici Kosova koji žele da putuju u BiH zahtjeve za vizu podnose u Skoplju, a odobrenje za vizu potpisuje isključivo ministar – rekao je naš sagovornik.\nBajrami je u Sarajevo došao da bi prisustvovao tribini o temi „Albanci u BiH – istorijska i kulturološka povezanost BiH i Kosova“ koja je održana povodom desetogodišnjice proglašenja nezavisnosti Kosova u organizaciji Zajednice Albanaca u BiH.\nTom prilikom je bilo riječi i o učešću Albanaca u ratu u BiH devedesetih godina prošlog vijeka, kada je, kako je istakao predsjednik Saveza Albanaca u BiH Muharem Zejnulahu, na jednom sastanku data besa, odnosno tradicionalna i nepobitna riječ, da učesnici neće napustiti BiH.\nU više navrata smo pokušali da kontaktiramo sa Crnatkom, ali on nije odgovarao na pozive, piše Glas Srpske.\nPoslanik SNSD-a i predsjedavajuća Komisije za spoljne poslove Predstavničkog doma Parlamenta BiH Dušanka Majkić kaže da je prilikom podnošenja zahtjeva za vizu zamjenik ministra za dijasporu u kosovskoj vladi morao navesti razloge posjete BiH.\n– Jasno je da je u tom zahtjevu naveo da dolazi na okrugli sto povodom desetogodišnjice samoproglašenog Kosova koje BiH nije priznala. To je bilo dovoljno da viza ne bude potpisana – rekla je Majkićeva.\nDodaje da je vizu morao potpisati Crnadak ili neko koga je on ovlastio da to učini, što znači da je i u tom slučaju bio upoznat.\n– Ostaje otvoreno pitanje da li je ministar ili neko drugi koga je ovlastio znao šta potpisuje i Crnadak će morati pojasniti javnosti šta se tu desilo. Interesantno će biti da i srpski član Predsjedništva BiH Mladen Ivanić javnosti kaže kako je moguće da zvaničnici nepriznate države u BiH obilježavaju godišnjice – rekla je Majkićeva.\nOna je podsjetila da je u BiH odstojao niz inicijativa i pokušaja da bude priznato nezavisno Kosovo, ali da su padale zbog jasnog stava predstavnika Srpske da priznavanje Kosova ne dolazi u obzir.\n– Akteri ovog skandala bi morali da snose i sankcije, a kako drugih osim političkih u ovoj zemlji nema, sigurna sam da će i Crnatka i PDP kojeg predstavlja sankcionisati glasači na izborima – rekla je Majkićeva i dodala da se u Ministarstvu inostranih poslova redaju skandali.\nSličan skandal i nedavno je zabilježen u Ministarstvu inostranih poslova BiH.\nKonzulat BiH u Minhenu trebalo je da bude pokrovitelj Dana Balkana na kojima ravnopravno sa ostalim zemljama zapadnog Balkana učestvuje i samoproglašeno Kosovo. Uprkos činjenici da BiH ne priznaje nezavisnost Kosova, pod pokroviteljstvom Konzulata BiH u Minhenu samoproglašeno Kosovo trebalo je da bude promovisano kao „najmlađa zemlja u Evropi“. Nakon što je informacija o ovom događaju procurila u javnost, konzulat je povukao pokroviteljstvo.\nNjemački obavještajci: Islamisti se regrutuju među izbjeglicama\nDavutoglu naredio obaranje ruskog aviona


SBiH: Zahvaljujući SDA jedan dio Mostara kao Las Vegas, drugi kao Bejrut\nU sali Narodnog pozorišta Mostar održan je centralni predizborni skup Stranke za Bosnu i Hercegovinu u Mostaru. Građanima su se obratli nosioci listi SBIH Omer Macić, Adis Bubalo i Ćamil Ramić, kao i kandidatkinje na listama Sunčica Šanjević i Anisa Peco, kaže se u saopćenju SBiH i dodaje:\n– Posebno emotivan govor imao je proslavljeni komandant 442. brigade AR RBIH Esad Šejtanić, koji je naglasio da su Hercegovci u dolini Neretve porazili dva agresora i 1996.godine hodali uzdignuta čela, a danas hodaju pognuta čela, oborenih pogleda, ojađeni i zaboravljeni. Hercegovci nisu zaslužili vlast koju imaju i trebaju promjene. Pozvao je građane Mostara da stanu uz Amera Jerlagića i Stranku za Bosnu i Hercegovinu.\nStari je izronio iz Neretve i Stranka za BiH se vratila na velika vrata u Mostar i HNK što je pokazao sinoćnji skup, kaže se u saopćenju za javnost.


Kopije najpoznatijih evropskih spomenika u jednom parku\nPark Evropa među brojnim atrakcijama sadrži i repliku Ajfelovog tornja, londonskog Tauerbridža, Male sirene iz Kopenhagena i čak originalno parče Berlinskog zida.\npisao Fotografije: DAVID RUITZ, Tekst: FERNARDO BERNAL\n28 Septembar 2016, 5:50am\nOvaj tekst je prvobitno objavljen na VICE Španija\nEvropa je jedno prelepo mesto sa mnogo divnih stvari, zar ne? Bilo da su u pitanju polja maka u Holandiji, ruševine antičkih hramova u Grčkoj ili urbani horizonti gradova kao što su London i Pariz, ne može se poreći da Evropi najviše novca dovlači upravo kulturno nasleđe koje na godišnjem nivou privlači milione turista.\nU pokušaju da se deo te lepote i turizma prenese na periferije Madrida, pre šest godina grad Torehon De Adros je doneo odluku da se napravi gomila kopija nekih od najpoznatijih evropskih spomenika i da se sve zajedno postave u isti park.\nPark Evropa proteže se na 233 000 kvadratnih metara koji među brojnim atrakcijama sadrži i repliku Ajfelovog tornja, londonskog Tauerbridža, Male sirene iz Kopenhagenai čak originalno parče Berlinskog zida.\nZa sada park najviše posećuju lokalci, ali ipak uvek se nađe neki turista koji je skapirao da je umanjena verzija Fontane di Trevi veoma vredan razlog za posetu madridskom predgrađu. Pogledajte fotografije iz Parka Evropa koje sam zabeležio tokom svog jednodnevnog izleta.\nTagged:MadridParkVice BlogρέπλικαEvropaTurizamŠpanijamala sirenaSpomeniciBerlinski zidajfelov toranj


Izvor: Vrele gume arhiva vesti 10.03.2016 - Naslovi.net\nRosi: "Moj odnos sa Markezom ne može više nikada biti kao pre"\nVrele gume 10.03.2016\nValentino Rosi insistira na tome da su njegovi odnosi sa Markom Markezom zauvek poremećeni i „nikada neće biti obnovljeni“. Kao što znamo, Rosi i Markez su bili u centru kontroverze prošle sezone nakon serije oštrih duela, koji su kulminirali… »\nAudi R8 Spyder sledeće generacije\nNovi Audi R8 Spyder pojaviće se pod sjajem sajamskih reflektora možda već do kraja meseca u Njujorku, ali nema razloga da čekamo na to. Fotografije novog prestižnog Audi modela bez ikakve maske dolaze nam već sada sa nemačkih ulica. I u novoj… »\nBMW serije 7 Centennial Edition\nBMW je upravo proslavio stogodišnjicu otkrivanjem Vision Next 100 koncepta, ali kompanija takođe priprema i seriju 7 Centennial Edition. Po Edmundsu, ovu specijalnu ediciju će krasiti brojna unapređenja i dodaci kako na spoljnjem izgledu tako i unutar… »\n10.03.2016 Vrele gume, kategorije


Poslovni model kontinuiranog rasta | KakanjLive\nPoslovni model kontinuiranog rasta\n11.05.2016. - Na skupštini održanoj 9. maja 2016. godine u Kaknju, dioničari Tvornice cementa Kakanj usvojili su godišnji izvještaj o poslovanju iz 2015. godine, sa izvještajima Nadzornog odbora, Odbora za reviziju i nezavisnog revizora\nDirektor Tvornice cementa Kakanj, Branimir Muidža, šprezentira poslovne rezultate\nU 2015. godini Tvornica cementa Kakanj ostvarila je prodaju od 426 hiljada tona cementa, dok je dobit iznosila 13,7 miliona KM. Skupština je donijela odluku da se ukupna dobit iz 2015. godine isplati dioničarima putem dividendi u iznosu od 1,45 KM po dionici.\nTokom prezentacije rezultata, direktor Tvornice cementa Kakanj, Branimir Muidža, je istakao da je Tvornica cementa poslovala stabilno uprkos veoma teškim i nepovoljnim poslovnim okolnostima i trendovima, te da su prodaja i finansijski rezultati dosta bolji u odnosu na prethodnu godinu. "Posebno smo ponosni što se naš poslovni model pokazuje stabilnim u teškom ekonomskim uslovima, što potvrđuju kontinuirani pozitivni rezultati i nova ulaganja".\n“Uprkos svim preprekama koje pred nas postavlja izazovno ekonomsko okruženje, Tvornica cementa Kakanj s povezanim kompanijama uspijeva generisati rast, kako u Bosni i Hercegovini, tako i u Hrvatskoj”, rekao je Muidža.\nU Kaknju se nastavlja sa investiranjem, a najveći dio ulaganja opet je usmjeren u projekte usko vezane za zaštitu okoliša i širenje poslovanja. „Kako bismo održali visok nivo kvalitete i lidersku poziciju na tržištu, nastavljamo s investiranjem koje je strateški faktor našeg dugoročnog poslovnog planiranja, a modernizacija Tvornice ostaje naš prioritet. Beton vrhunske kvalitete od sada je našim kupcima dostupan u još dvije betonare u Sarajevu i Zenici, a naša mreža betonara sada ima šest pogona”, rekao je Muidža.\nSa sjednice Skupštine dioničara\nUgradnjom novih vrećastih filtera na mlinove cementa TCK nastavlja sa smanjenjem svih vrsta emisija. Također se intenzivno radi na projektovanju novih postrojenja za upotrebu alternativnih goriva koja, s obzirom na neophodnost smanjenja emisija CO2, imaju sve veći značaj u naprednom svijetu.\nS obzirom da ove godine ističe mandat članovima Nadzornog odbora, dioničari su izabrali novi Nadzorni odbor u sastavu: Janos Szarkandi, generalni direktor kompanije Duna-Drava Cement, Gerhard Hirth, generalni direktor Schwenk grupacije, i Albert Scheuer, član Uprave HeidelbergCement grupacije.


Više novca za bezbednost i špijunažu › Made-in-Germany.rs\nNemački poslanici su se saglasili da za bezbednost zemlje i špijunske agencije treba izdvojiti više novca, a ovakav nacrt budžeta odgovor je na rastuće bezbednosne pretnje i priliv migranata.\nPaket mera, koji je usvojio parlamentarni odbor za budžet, predviđa da do 2020. godine bude otvoreno 4.300 novih radnih mesta u policiji i bezbednosnim službama, piše nemački list “Velt”.\nPo navodima agencije “Asošiejted pres”, osoblje nove agencije koja će biti zadužena za dešifrovanje zaštićenih poruka, biće udvostručeno na 120, a više novca će biti potrošeno i na programe za civilnu zašitu i migrante.\nNa humanitarnu pomoć i programe namenjene rešavanju uzroka migracija, sledeće godine će biti utrošeno dodatnih 1,1 milijarda eura sredstva. Takođe, Nemačka očekuje da će potrošiti i 22 milijarde eura na stotine hiljada azilanata koji su proteklih godina pristigli u tu zemlju. Pored toga, parlamentarni odbor je pristao da se za program pomoći osobama kojima je odbijen zahtev za azil, dodatno izdvoji 40 miliona eura.\nList “Zidojče cajtung” navodi da će nemačka špijunska agencija “BND” dobiti i sopstveni satelit. Ova agencija se do sada oslanjala na satelitske snimke nemačke vojske ili savezničkih obaveštajnih agencija.\nOd MiG na 13/11/2016 / AKTUELNO / Ostavite komentar\nSvetske ekonomske perspektive neizvesne


Peti međunarodni eko kamp «ZLAKUSA 2013» | Etno udruženje Zavičaj\nPeti međunarodni eko kamp «ZLAKUSA 2013»\n24. septembra 2013. Aktuelno Bez komentara\nU organizaciji Etno udruženja «Zavičaj» i Etno parka «Terzića avlija», a pod pokroviteljstvom Grada Užica i Ministarstva finansija i privrede Republike Srbije, održan je peti po redu međunarodni eko kamp «ZLAKUSA 2013». Učesnici ovog međunarodnog eko kampa bili su studenti iz Japana, Turske, Nemačke, Češke, Španije, Rusije, Hrvatske i Srbije.\nPeti međunarodni eko kamp je nastavio aktivnosti uklanjanja i čišćenja preostalih divljih deponija koje se nalaze u ambisima lokalnih vodenih tokova i višljim predelima sela a sa ciljem ostvarenja vizije Saveta za razvoj sela: proglašenja Zlakuse prvim ekološki čistim turističkim selom u Zapadnoj Srbiji. U okviru ovog kampa očišćena je velika deponija u zaseoku Janjići iz koje je izvučeno preko 500 vreća smeća i transportovano na regionalnu deponiju Duboko. Pored rada na deponijama učesnici eko kampa učestvovali su u sportskom delu manifestacije «Jesen u Zlakusi» i posetili su najatraktivnije destinacije u užičkom kraju: Terzića avliju, Potpećku pećinu, Staro selo Sirogojno, Stopića pećinu, Zlatibor, Drvengrad, Šargansku osmicu…


Zbog sive konomije državna kasa svakog dana ostaje uskraćena za osam miliona evra. Da je finansijska disciplina veća i da su u legalnim tokovima promet, zapošljavanje i plaćanje poreza, bilo bi novca da svaka opština u Srbiji dobije novi dom zdravlja, što bi koštalo oko 609 miliona evra, da se rekonstruišu i opreme sve opšte i specijalne bolnice, za šta bi bilo potrebno 439 miliona evra, pokazuju podaci do kojih je došao NALED.\nZato i ne treba da čudi što nam je obim sive ekonomije 2013. godine bio blizu 34 odsto BDP. Ipak, zahvaljujući novim zakonskim rešenjima i pojačanim kontrolama, prethodna Vlada Republike Srbije i Poreska uprava uspele su da smanje sive tokove pa se sada procenjuje da se u nelegalnim vodama gubi oko 30,1 odsto BDP-a. Pošto je i to mnogo, Vlada Republike Srbije najavljuje odlučne mere na suzbijanju epidemije nelegalnih tokova u svim segmentima društva.\n- Siva ekonomija ne može da se suzbije sve dok se ne shvati da su obaveze prema državi u interesu građana, odnosno da se iz poreza finansiraju bolnice, škole, igrališta... U uređenim zemljama građani razumeju da moraju da plaćaju obaveze državi da bi mogla da ispuni obaveze prema njima u vidu finansiranja zdravstva, prosvete i socijalnih davanja. Svakoga dana kada država kaže da želi da naplati porez suočeni smo sa napadima kako ona samo uzima. Već sutra svi kažu da država treba da plati još nešto. Ako tražimo od države, moramo i one koji u tome učestvuju da zakonskim sredstvima nateramo da učestvuju u tržištu - rekao je predsednik Vlade Republike Srbije.\n- Prethodna Vlada je donela zakonska rešenja koja su doprinela da se iz nelegalnih pređe u legalne tokove poslovanja. Doneta je i Nacionalna strategija za borbu protiv korupcije u Republici Srbiji za period od 2013. do 2018. godine ("Sl. glasnik RS", br. 57/2013), kojom je predviđeno da se obim sive ekonomije sa 30,1 smanji na 26,7% BDP-a, odnosno za oko milijardu evra do 2020. godine - kažu u NALED-u.\nNaplata poreza u 2016. godini sve je bolja, a u prvih osam meseci, zaključno sa 31. avgustom, prema podacima Poreske uprave, naplaćeno je 728,7 milijardi dinara, što je za 70,4 milijarde više nego u istom periodu 2015. godine. Poreska uprava je u istom periodu prošle godine naplatila 658,3 milijarde dinara, tako da koeficijent ostvarenja ukupne naplate te institucije u prvih osam meseci 2016. godine, u odnosu na 2015. godinu, iznosi 110,7.\nIzvor: Vebsajt Blic, Slađana Vukašinović, 05.09.2016.


Cvijanović: Ogroman prostor za unapređenje poslovne klime | Privredna Komora Republike Srpske – Chamber of Commerce and Industry of Republic Srpska\nCvijanović: Ogroman prostor za unapređenje poslovne klime\nBy Vladimir Blagojevic 01/11/2018 Aktuelnosti No Comments\nPremijer Republike Srpske Željka Cvijanović izjavila je danas da postoji ogroman prostor u BiH za unapređenje poslovne klime i poboljšanje poslovnog ambijenta, za šta je neophodno usaglašavanje određenih propisa.\nKomentarišući izvještaj Svjetske banke o lakoći poslovanja u svijetu prema kojem je BiH na 89. mjestu, Cvijanovićeva je ocijenila da je BiH, nažalost, na tom mjestu, ali da bi se moglo pričati o kriterijumima ove institucije.\n„Postoji potreba da dva entiteta i dalje nastave usaglašavanje određenih propisa, obaveza, nameta i svega što je važno za promjenu poslovnog ambijenta. Mislim da sam kao premijer Republike Srpske pokazala da sa drugim entitetom možemo da funkcionišemo na ovakav način i radimo na stvaranju ujednačenog poslovnog ambijenta“, rekla je Cvijanovićeva.\nPrema njenom mišljenju, jedno od najvažnijih pitanja je smanjivanje opterećenja na rad, ali i jačanje rada kontrolnih organa.\n„Postoji i dalje velika siva zona koja nije zahvaćena i jasno se odražava na nedstatak određenih sredstava za budžet i fondove. Moramo i ubrzavati pojedine procedure, a u proteklih 10 godina smo dosta uradili na ovome“, kaže Cvijanovićeva.\nOna je istakla da Vlada ima jakog saveznika u Sindikatu i poslovnoj zajednici u stvaranju boljih uslova za poslovanje.\nPremijer Srpske je napomenula da jednako razmišlja o privlačenju stranih investitora i kako ojačati domaće.\n„Uvijek je važna poruka kada imate stranog investitora i možete ga privući povoljnim uslovima za poslovanje. Ako pogledate namete koji postoje u Srpskoj i uporedite sa regionom, vidjećete da smo mi veoma konkurentni“, rekla je Cvijanovićeva i podsjetila da su mnoge lokalne zajednice u Srpskoj dobile određene sertifikate kao mjesta za povoljna ulaganja.\nOna je naglasila da se mora voditi računa i o opštoj poruci koja odlazi iz BiH.\n„Nažalost, često odlazi poruka koja je gora od realnog stanja. To su određene prepreke, ali ni stranci koji djeluju posredstvom različitih amabasada nikada nisu iskoristili potencijal ili ponudu koja postoji u BiH“, smatra Cvijanovićeva.\nNa pitanje da li će u Republici Srpskoj još biti smjena, Cvijanovićeva je rekla da hoće, ali da o tome neće sada da govori.


Predstavnici civilne zaštite uključeni u pružanje pomoći starijim licima – Ozon Media\nPredstavnici civilne zaštite uključeni u pružanje pomoći starijim licima\nSremska Mitrovica – Na današnjem sastanku Štaba za vanredne situacije Grada Sremska Mitrovica doneta je doluka da se sistemu kol centra volontera Kancelarije za mlade za pomoć licima starijih od 65 godina priključe i predstavnici jedinica civilne zaštite u seokim mesnim zajednicama.\nPrema rečima koordinatora kol centra Petra Samardžića, uključivanjem predstavnika civilne zaštite u seoskim zajednicama u velikoj meri rasteretiće se rad volontera kol centra, a i svi stariji od 65 godna će brže dobiti pomoć koja im je potrebna.\nU okviru mera prevencije, takođe je danas doneta odluka, da se prodavnicama meštovite robe dostave dezifekciona sredstva.\n„Svim prodavnicama meštovite robe dostavićemo sredstava za dezinfekciju radnih površina, prostora i sanitarnih čvorova, ovom merom biće obuhvaćene prodavnice kako u gradu tako i seoskim sredinama“, rekao je Samardžić i podsetio da su sredstva za dezinfekciju pre neki dan već dostavljena pekarama, piljarnicama i mesnicama.\nVAŽNO obaveštenje za penzionere\nUkida se zabrana izvoza pšenice\n16.06.2011. Ozon Komentari su isključeni na Ukida se zabrana izvoza pšenice\n18.11.2013. Ozon Komentari su isključeni na Isključenje struje\nPet dana za prijavu na konkurs Nacionalne službe za zapošljavanje\n15.07.2015. Ozon Komentari su isključeni na Pet dana za prijavu na konkurs Nacionalne službe za zapošljavanje


adidas YB TR AC TEE | Sport Vision\nOdradite snažne zgibove i vežbe za ramena u ovoj mekoj majici sa okruglim okovratnikom. Napravljena je od materijala koji apsorbuje vlagu kako biste ostali suvi tokom treninga, a ujedno je kroj takav da se majica ne pomera tokom podizanja ruku iznad glave. Na prednjoj strani majice nalazi se zanimljiva aplikacija u kojoj su ispisana prepoznatljiva Adidas slova.\nOdradite snažne zgibove i vežbe za ramena u ovoj mekoj majici sa okruglim okovratnikom.\nNapravljena je od materijala koji apsorbuje vlagu kako biste ostali suvi tokom treninga, a ujedno je kroj takav da se majica ne pomera tokom podizanja ruku iznad glave.\nNa prednjoj strani majice nalazi se zanimljiva aplikacija u kojoj su ispisana prepoznatljiva Adidas slova.


Vesti online / Scena / Estrada / Ćerka Zorice Brunclik pokazala kako izgleda u 8. mesecu trudnoće! (FOTO)\nZlata Aranđelović, ćerka pevačice Zorice Brunclik i Miroljuba Aranđelovića Kemiša uskoro će se ostvariti u ulozi majke, a sada je na društvenim mrežama pokazala kako izgleda u osmom mesecu trudnoće.\nBudući mama i tata: Miloš Vujanović i Zlata Aranđelović\nZlata jedva čeka da dobije dete, ako je suditi po njenim objavama na društvenim mrežama, a njena majka Zorica je u više navrata rekla da jedva čeka da ponovo postane baka.\n– Mama čeka – napisala je Zlata u opisu jedne objave, dok je poznato da će u aprilu na svet doneti devojčicu, kojoj će, kako kažu, dati ime Milica.\nMommy waiting #8monthspregnant #mommytobe #waitingforyou #babyfever #babygirl\nKazu da osecaj pokreta bebice u stomaku, njena zelja da nas zagrli iznutra ...Niko nas ne grli kao Ti\nĆerka Zorice Brunclik\nESTRADA Porodila se ćerka Zorice Brunclik (FOTO)


MEČ VOJVODINA – CRVENA ZVEZDA DOVEDEN U PITANJE – ФК Војводина\nHome/Sezona, Super Liga Srbije, Вести/MEČ VOJVODINA – CRVENA ZVEZDA DOVEDEN U PITANJE\nMEČ VOJVODINA – CRVENA ZVEZDA DOVEDEN U PITANJE\nDerbi meč 25. kola Super lige Srbije između Vojvodine i Crvene zvezde možda neće biti odigran, s obzirom na to da policija, pod obrazloženjem da nije u mogućnosti da garantuje bezbednost javnog skupa, razmišlja o tome da zatraži zabranu održavanja ovog događaja.\nFudbalski klub Vojvodina obaveštava javnost da je odigravanje utakmice 25. kola Super lige Srbije, u kojoj osmog marta na stadionu „Karađorđe“ treba da se sastanu Vojvodina i Crvena zvezda, dovedeno u pitanje. Naime, Policijska uprava Novi Sad razmišlja o tome da donese odluku o zabrani javnog skupa čiji je zahtev za održavanjem u zakonom predviđenom roku podneo fudbalski klub Vojvodina kao organizator, jer po njihovom mišljenju nisu u mogućnosti da pruže bezbednost svim akterima ovog sportskog događaja. Kako se navodi u dopisu policije, do problema je došlo pošto Policijska uprava zahteva od fudbalskog kluba Vojvodina da se gostujućim navijačima obezbedi istočna tribina, iako je FK Vojvodina kao organizator događaja odlučio da je za goste rezervisana isključivo južna tribina. FK Vojvodina napominje da južna tribina, koja je predviđena za gostujuće navijače, ima kapacitet da primi 1.500 gledalaca, što je tri puta više od pet posto kapaciteta stadiona, koliko je FK Vojvodina u obavezi da kao domaćin obezbedi za goste prema propisima i pravilniku Fudbalskog saveza Srbije. Podsetimo da su na pomenutoj tribini bili smešteni navijači FK Partizan na utakmici Super lige u novembru, kao i mnogi drugi gostujući navijači i nikad nije zabeležen ni najmanji problem. Samim tim, postavlja se pitanje zašto bi fudbalski klub Crvena zvezda i njegovi navijači bili u povlašćenom statusu u odnosu na sve druge klubove Super lige i da li je ovo još jedan vid pritiska da se nekome obezbedi titula?\nKao organizator, fudbalski klub Vojvodina je preuzeo sve potrebne mere oko organizacionih aktivnosti kako bi ova utakmica protekla u najboljem redu. Iskustvo u organizovanju ovakvih utakmica je na našoj strani, jer smo u poslednje dve godine organizovali osam evropskih utakmica u kvalifikacijama za Ligu Evrope, na kojima je stadion „Karođorđe“ bio ispunjen do poslednjeg mesta, bez ijednog propusta u organizaciji i incidenta i na kojima smo dobijali pohvale za organizaciju od zvaničnika UEFA. Takođe, podsećamo da za istočnu tribinu postoji skoro 1.000 izdatih sezonskih ulaznica za navijače FK Vojvodina, a ukoliko bi bio prihvaćen zahtev policije, to bi značilo da oni ne mogu da ostvare svoje pravo koje su dobili kupovinom sezonske karte i da bi morali da se premeste u neki drugi sektor.\nFudbalski klub Vojvodina naglašava da ne postoji nijedan razlog za zabranu ove utakmice, osim nerazumevanja nadležnih institucija da urade svoj deo posla, te ih pozivamo još jednom da razmisle o svojoj odluci i da dozvole sportu da bude ono što mu stoji u definiciji, a to je viteško nadmetanje, kao i zabava za publiku. Ukoliko ova odluka ipak stupi na snagu, biće to presedan i velika mrlja u istoriji srpskog sporta, te smatramo da u 21. veku, živeći u demokratskom društvu, postoje zakoni i institucije koje će doneti odluku u korist sporta. FK Vojvodina očekuje da u svom stavu dobije podršku fudbalske Srbije, za koju verujemo da će stati na stranu sporta i zdravog razuma i pružiti podršku našem klubu.\nduka-master2017-03-05T15:00:30+01:005. марта 2017.|


- Najvažnija stvar je da vakcina mora da bude bezbedna i efikasna. I ova dva zahteva su ispunjena u oba slučaja - rekao je Putin i dodao da na putu i treća.\nPutin je rekao da očekuje da će masovna vakcinacija u Rusiji početi do kraja 2020. godine, prenosi TAS S.\n- Vakcina će biti isporučena svim regionima. Nadam se da možemo da počnemo masovnu vakcinaciju do kraja godine - rekao je on na investicionom forumu "Rusija zove".\nPrva zemlja koja je dobila rusku vakcinu je Belorusija, dodao je Putin.\nHrvatski zavod za javno zdravstvo (HZJZ) u saradnji sa Zagrebačkim otpadnim vodama pokrenuo je projekat praćenja otpadnih voda, s obzirom na to da su nedavna istraživanja pokazala da otkrivanje korona virusa u otpadnim vodama može pomoći u praćenju epidemije kovida-19, saopšteno je iz HZJZ.


Direktor DGSE: Džihadisti iz Sahela šire se ka Obali Slonovače i Beninu – Zavera\nDirektor DGSE: Džihadisti iz Sahela šire se ka Obali Slonovače i Beninu\nZTP 13. februara 2021.\t0 Komentara\nGlavni francuski obaveštajac upozorava da militantne džihadističke grupe u Sahelu šire svoje aktivnosti u Gvinejskom zalivu, posebno u Obali Slonovače i Beninu. Bernar Emi, šef DGSE koji retko nastupa u javnosti, upozorio je na sastanak vrhovnih komandira Al-Kaide islamskog Magreba.\n„Svrha ovog sastanka bila je priprema velikih napada na vojne baze,“ rekao je Emi tokom zajedničkog obraćanja sa ministarkom odbrane Florans Parli u vazdušnoj bazi d’Orlean-Brisi. „Tom prilikom su lideri Al-Kaide Islamskog Magreba (AKIM) osmislili planove širenja na zemlje Gvinejskog zaliva,“ dodao je obaveštajac.\nNapad u Obali Slonovače dogodio se 2016., kada je naoružana grupa pucala na odmaralište u Grand-Basamu usmrtivši 19 osoba. Benin je bio poprište napada na policijsku stanicu u februaru 2020., kao i otmice francuskih turista i lokalnog vodiča iz Nacionalnog parka Penđari u maju 2019.\nEmijev javni nastup, kao i prezentacija obaveštajnih podataka, prilično je retka prilika. Govorio je o navodnom uspehu koji su francuske vlasti postigle u Sahelu, kao i u Iraku i Siriji. Takođe je skrenuo pažnju da u Maliju dve grupe predstavljaju najveću pretnju – AKIM i Islamska država u Velikoj Sahari.\nŠef generalštaba Fransoa Lekontre istakao je podršku DGSE-a vojsci i operaciji Barkan koja je usmerena protiv islamističkih boraca u regionu. Države Sahela služe kao baza za ekstremne grupe sastavljene od stranih boraca koji planiraju akcije u Evropi. Prema šefu obaveštajne službe, reč je o nekoliko stotina boraca koji koriste motore i kamionete.\nDžihadisti već finansiraju borce i šalju ih prema Obali Slonovače i Beninu, objasnio je šef DGSE. Borci su takođe poslati na granice Nigerije, Nigera i Čada, gde deluju grupe povezane sa tvrdom islamističkom sektom Boko Haram. Aktivnosti grupe Al-Šabab u Somaliji i Islamske države u Mozambiku takođe zabrinjavaju francusku obaveštajnu agenciju, navodi Emi.\nSlike predočene tokom obraćanja medijima prikazuju navodni sastanak vrhovnih zapovednika Al-Kaide, koje je Emi opisao kao „duhovne sinove“ Osame bin Ladena. Na sastanku je bio i Ijad al-Gali, lider AKIM-a, koga je Emi označio kao neprijatelja broj jedan u regionu. Skup je održan u februaru 2020., a snimio ga je saradnik DGSE u centralnom Maliju.\nPrelivanje sukoba iz Malija u susedne zemlje nije novost, kaže Lori-En Teruk-Benoni, saradnica Instituta za bezbednosne studije (ISS) iz Južne Afrike. „Ono što je novo je činjenica da neko poput Emija tako otvoreno saopštava informacije medijima“, dodala je ona. „To mi deluje kao priprema francuskog javnog mnjenja, a verovatno i ključnih aktera u Sahelu i zapadnoj Africi, za reviziju bezbednosnog aparata,“ zaključuje analitičarka.\nOčekuje se da će Francuska i pet zemalja Sahela – Burkina Faso, Čad, Mali, Mauritanija i Niger – preispitati strategije borbe protiv džihadista tokom predstojećeg samita u Čadu. Pariz je prošle godine brojčano pojačao operaciju Barkan radi suzbijanja islamističke pobune u Maliju, koja je počela 2013. godine, kada su militani pokušali da zauzmu glavni grad Bamako.\n(RFI-ZTP, foto: AFP)\nTagovi:DGSE, afrika, Francuska, Al Kaida, Bernar Emi, džihadisti\nLondon nakon Bregzita: Britanija obnavlja svoju „imperiju” u južnom Pacifiku


Pastor: SVM održao više od 300 kampanjskih dešavanja pred oko 20.000 ljudi\nPredsednik Saveza vojvođanskih Mađara (SVM), Ištvan Pastor, izjavio je danas u Subotici da građani razumeju važnost izbora u Srbiji i u Mađarskoj i da je ova stranka tokom predizborne kampanje održala 318 kampanjskih dešavanja i da su se susreli sa oko 20.000 ljudi.\n„Nije ljude trebalo ubeđivati vezano za značaj izbora, ljudi to razumeju, znaju, prate dešavanja i zaključuju. Nije trebalo puno energije uložiti u to da se objasni da je ulog kod ovih izbora veoma velik jer se odlučuje o tom, hoćemo li uspeti nastaviti procese koje smo zajedno započeli ili će sve to pasti u vodu“, kazao je Pastor.\nPrema njegovim rečima, SVM je organizovao jednu dinamičnu, efikasnu i efektnu kampanju u realnom ambijentu.\n„Mislim da smo u tome u značajnoj meri uspeli, a do kraja kampanje ta brojka će se popeti na 330 dešavanja. Ova brojka govori o tome u kakvoj je kondiciji SVM danas, jer je sve to trebalo organizovati, ali i u kakvoj je kondiciji biračko telo, kakva je zainteresovanost vezana za politički sadržaj“, ocenio je Pastor.\nOn kaže da je kampanja bila veoma složena zbog toga što je bila jedinstvena u odnosu na izbore u dve države.\n„Istovremeno smo radili kampanju za parlamentarne izbore u Mađarskoj, i za prevremene parlamentarne i predsedničke izbore u Srbiji. U ljudima smo imali više partnere nego pratioce koje je trebalo ubediti u ono što je dobro“, rekao je Pastor, dodajući da je za njegovu stranku jedini povoljan ishod izbornog dana ako u Mađarskoj pobedi Fides a u Srbiji pobedi predsednički kandidat SNS-a.\n„Ako pobedi Fides, naš partner, SVM će ovde da stekne visok nivo legitimiteta i ukoliko u prvom krugu predsedničkih izbora pobedi Aleksandar Vučić. U tom smislu smo vodili i kampanju, i od početka je bilo jasno da ćemo zastupati te stavove“, navodi Pastor.\n“Ovo je dobitna kombinacija političkih snaga koje mogu da se nose sa problemima sa kojima se susrećemo i koje mogu da garantuje da se nastavi onaj proces koji je započet pre 10 godina”, kaže Pastor i dodaje da SVM sebe doživljava kao jednog od dobitnika tih procesa.\nTakođe, on je podsetio i da više od 70.000 Mađara, državljana Srbije, ima dvojno državljanstvo, i da su se izjasnili da žele da koriste izborno pravo u Mađarskoj.\n„Mi smo pomagali da ti ljudi koriste svoje biračko pravo i, prema našim saznanjima, oko 65 odsto njih je to već i učinilo. Računam da ćemo do kraja ove nedelje tu brojku podići na oko 85 odsto, jer ljudi razumeju značaj trenutka“, ocenio je Pastor.


O nama – ABC Promet\nPreduzeće ABC PROMET iz Novog Sada, hrabro se upustilo u razvoj savremenog koncepta poslovne galanterije na našim prostorima 1992. godine. Od tada pa do danas, ABC PROMET se specijalizovao u trgovini poslovnom galanterijom i reklamnim reprezentativnim materijalom. Zahvaljujući dugogodišnjem iskustvu i tradiciji, kao i poverenju koje gradimo sa klijentima, nalazimo se među vodećim trgovinskim kućama u ovoj oblasti.\nNeprestanim traganjem za formom i kvalitetom koji će zadovoljiti ukus savremenog potrošača, ABC PROMET je uvrstio u svoju ponudu širok spektar proizvoda namenjen ljudima sa stilom koji vole da budu dobro organizovani. Takođe, u ponudi su i sve vrste štampe na našim proizvodima.\nViše o nama možete pronaći na sledećoj adresi www.abcpromet.com, gde Vam predstavljamo proizvode iz našeg programa kao potvrdu kreativnog pristupa i dugogodišnje posvećenosti potrebama naših klijenata.


„Bild”: EU želi Albaniju i Makedoniju - da covek ne poveruje\nizvor: agencije foto: 18.04.2018\nBERLIN - Štampa na nemačkom jeziku komentariše preporuku Evropske komisije da Albanija i Makedonija počnu pregovore o pristupanju Evropskoj uniji, a list Bild ocenjuje da je to „zastrašujuće naivno”.\nKomentator „Bilda” smatra da je ideja o širenju Evropske unije „preko mere i proizvoljno nategnuta”, piše „Dojče vele”.\n„Komisija EU hoće da primi dve nove balkanske države, Albaniju i Makedoniju. Da čovek ne poveruje. Uz odsustvo svesti o sopstvenim greškama i bez veze sa realnošću, to je i zastrašujuće naivno”, navodi komentator lista.\nSmatra da EU ni danas ne funkcioniše kako treba, te navodi da su 28 zemalja-članica previše različite, dok je njihov zajednički imenitelj često premali za velike probleme.\n„Rumunija i Bugarska su dve zemlje koje su primljene, a da nisu bile spremne za to. No, na kraju dugih pregovora niko nije smeo da povuče kočnicu za slučaj opasnosti. Briselske tehnokrate proširenja u tome možda vide smisao svog postojanja. No, pristupi ne smeju biti sami sebi svrha. Štetu trpi Evropa: sve je više ljudi koji prestaju da veruju u tu divnu ideju. Zato što ona postaje proizvoljna, preko mere nategnuta i iznutra nesposobna da rešava probleme građana”, navodi on.\nNemačka štampa komentariše i loše ocene EK o Turskoj, a u tekstu „Zidojče cajtunga” pod naslovom „Kao u horor filmu” navodi se da je Evropska komisija kod većine kandidata za pristup Evropskoj uniji ustanovila poprilične deficite, a da je „posebno Turskoj izdala katastrofalno svedočanstvo.„\n„Izveštaj o Turskoj izgleda gotovo kao horor-roman”, rekla je izvestiteljka o Turskoj iz Evropske narodne stranke EVP u Evropskom parlamentu Renate Zomer (CDU).\nIako je Evropska komisija konstatovala da u Turskoj postoji veliko nazadovanje na planu pravne države, slobode mišljenja i nezavisnosti pravosuđa, list konstatuje da Ankari nije zaprećeno ozbiljnim posledicama.\nAustrijski dnevnik Krone prenosi da su „Austrijanci skeptični prema planovima Evropske komisije da se EU proširi na zemlje Zapadnog Balkana”h, kao što to pokazuje najnovija anketa Austrijskog društva za evropsku politiku (OGfE).\nPrema rezultatima ankete, Austrijanci bi najviše pozdravili da se EU priključi Bosna i Hercegovina - ideju podržava 31 odsto anketiranih, 35 odsto je protiv, 24 odsto je indiferentno, a ostali se nisu izjasnili.\nKada je reč o Srbiji, 29 odsto ispitanih želi da ona postane deo EU, dok je 45 odsto protiv.\nDok je protiv pristupa Albanije 2012. bilo 68 odsto ispitanih, sada je taj broj smanjen na 45 odsto, dok se samo devet odsto anketiranih zalaže za ulazak Turske u EU, a 76 odsto je protiv toga, dodaje „Dojče vele”.


Monodrama - Blic Online\nMONODRAMA O NASILJU U PORODICI "Sećanje" sutra na sceni Pan teatra, ulaz besplatan\nJavno čitanje monodrame "Sećanje" u izvođenju glumice Olivere Viktorović Đurašković održaće se sutra na sceni pozorišta "Pan teatar".\nMonodrama "Gosti": Priča o šizofrenom poimanju stvarnosti\n“Znam da moram sama da se snađem... Možda iduće nedelje... Ali, sada još uvek nisam spremna da budem ostavljena... Iduće nedelje... Nije pristojno prekršiti za jedno veče sva pravila gostoprimstva.”\nMonodrama o Ani Frank na dan njenog rođenja\nMonodrama „Ana Frank“ glumice Mine Manojlović Vodušek, koja je i autor ove predstave, biće izvedena u ponedeljak 12. juna (20) u Pozorištu „Carte Blanche“ u Zemunu.\nMarija Masal, glumica monodrame "Ulica crvenih venjera": Kosovo je moja duša kao što je i gluma moj život\nMarija Masal, glavna junakinja monodrame „Ulica crvenih venjera“, sa ovom komedijom gostovala je u Banjaluci.\nPriča u kojoj se svaka žena može pronaći: "Ulica crvenih venjera" u Banjaluci\nMonodrama beogradske glumice Marije Masal, „Ulica crvenih venjera“, večeras u 20.30 časova je na repertoaru Banjalučkog studentskog pozorišta.\nU subotu 17. decembra u 16 časova u Konaku kneza Miloša u Topčideru, depadansu Istorijskog muzeja Srbije, biće održana monodrama „Mudri i junačni vojvoda Janko Katić” po prvi put u autentičnom ambijentu Konaka.\nMONODRAMA Ivan Perković igra za Marka Drinića\nMonodrama „Pesnik za pesnike - Momčilo Nastasijević“ biće odigrana 29. juna u banjalučkom Domu omladine, sa početkom u 20 časova.\n“Kabul“ prvi put u Muzeju Narodnog pozorišta\nU okviru ciklusa „Čitalište-pozorište“, u utorak, 7. juna, s početkom u 20.30. časova, u Muzeju Narodnog pozorišta biće prvi put izvedena monodrama „Kabul“, po tekstu Tonija Kušnera, u režiji Željka Đukića, sa Dušankom Stojanović Glid u ulozi Kućevne, saopšteno je iz Narodnog pozorišta.\nBrčko: Irfan Mensur izveo monodramu "Glumac, kaži nešto smešno"\nBeogradski glumac Irfan Mensur izveo je večeras u Brčkom monodramu "Glumac, kaži nešto smešno", u okviru manifestacije "Proleće u gradu".\nZavršen program "Svet žena": Za kraj monodrama o životu Nadežde Petrović\nMonodramom o životu Nadežde Petrović u režiji Božidara Đurovića i izvođenju Biljane Đurović, dramske umetnice iz Beograda, koja je za ovu ulogu višestruko nagrađivana u zemlji i inostranstvu, u Loznici je završena manifestacija "Svet žena 2016", koja je trajala od 17. marta.\nU KC "Čukarica" sutra premijera predstave na kojoj ćete pocrveneti\nNa premijeri predstave "Ulica crvenih venjera" u sredu, 23. marta, u 20 časova, prava je prilika da se u Kulturnom centru "Čukarica" zacrvenite od smeha ili od stida.\nGlumac Stevan Šerbedžija izvešće večeras (20) premijerno svoju monodramu "Suvišan čovek", rađenu po romanu "Zapisi iz podzemlja" Fjodora M. Dostojevskog, na sceni Omladinskog pozorišta "Dadov".\nZavršeno PATOSOFFIRANJE: Monodrama "Šarlota" najhrabrije delo festivala\nMonodrama "Šarlota" rediteljke Anđelke Nikolić, u izvođenju Slobodana Beštića, proglašena je za najhrabrije delo na 11. Međunarodnom multimedijalnom festivalu "Patosoffiranje" u Smederevu, a dobila je i nagradu publike, koja je imala priliku da vidi od 27. do 30. avgusta 40 programa iz šest zemalja - predstava, performansa, izložbi, filmova i radionica.


Zvizdić: BiH će zaustaviti ilegalni protok migranata, poslaćemo note Srbiji i Crnoj Gori – dijalogin.tv\n“Nećemo dozvoliti prelazak migrantima preko ilegalnih prijelaza na granici BiH sa Srbijom i Crnom Gorom”, rekao je Zvizdić.\n“Najdominantnija je ona koja ide prema Višegradu i Zvorniku. Odatle se migranti upućuju ka Sarajevu i Unsko-sanskom kantonu”, kazao je Zvizdić.\n“Zaustavit ćemo protok migranata na svakom dijelu teritorije koji ne predstavlja zvanični granični prijelaz. Idemo u tri prvaca, da očuvamo nivo humanosti, zatim sigurnost i poštivanje naših zakona i međunarodnih pravila”, rekao je Zvizdić.\n“Poslat ćemo note Srbiji i Crnoj Gori da smo upoznati o situaciji u tim zemljama da se rasformiraju migracioni centri i da se organizovano institucionalno, ali i neorganizovano preko različitih kriminalnih grupa velike grupe migranata prebacuju u BiH, kako bi zajedno s njihovim institucijama zaustavili te trendove”, rekao je Zvizdić.


Politička neizvesnost umanjila strana ulaganja u Srbiju\nDirektne strane investicije u Srbiji ove godine iznose samo 200 miliona evra, što predstavlja značajan pad ulaganja u odnosu na prethodne godine.\nSamo u 2011. strana ulaganja su iznosila 1,8 milijardi evra, po čemu je Srbija bila rekorder u regionu, dok su sa ovogodišnjim „mršavim“ bilansom investicije pale na manje od jedan odsto bruto domaćeg proizvoda, umesto prosečnih pet do šest odsto.\nSnežana Vilaret, direktor Odeljenja za makroekonomske projekcije Narodne banke Srbije, izjavila je za RSE da je ovakav rezultat bio očekivan i da nije dramatičan jer se radi o stanju privremenog karaktera.\n„Više faktora je uticalo na skroman priliv direktnih stranih investicija. Pre svega, na početku godine imali smo jednokratan odliv u sektoru telekomunikacija. Ovo je bila izborna godina, a višemesečno formiranje vlade dovelo je do velike političke neizvesnosti i stvorilo destimulativan ambijent za strana ulaganja. Manjim investicijama doprineo je i prekid aranžmana sa Međunarodnim monetarnim fondom. Naravno, na sve je drastično uticala i kriza u međunarodnom okruženju, a pre svega u Evropskoj uniji odakle dolazi 90 odsto stranih ulagača u Srbiju.“\nOno što je karakteristično za ovu godinu, iako su sve prognoze govorile da će ulaganja biti skoro zanemarljiva, je veliki odliv novca.\nU telekomunikacionom sektoru dogodile su se dve velike transakcije: državni otkup akcija Telekoma od grčke kompanije OTE i činjenica da je norveški Telenor, prema podacima Narodne banke Srbije, još početkom 2012. povukao više od 122 miliona evra iz Srbije.\nAleksandar Miloradović, iz Agencije za strana ulaganja i promociju izvoza SIEPA, kaže za RSE da se radi o preraspodeli profita koja je uobičajena u poslovnom svetu i da se ne može govoriti o tome da strane kompanije odustaju od ulaganja.\n„Svakako da nismo zadovoljni sa ovakvim prilivom investicija. Ali treba razumeti da najviše ulagača dolazi iz evro zone, a tamo su mnoge firme oslabile toliko da nisu u stanju da se šire na nova tržišta. Ni jedan investitor, osim US steela, nije otišao iz Srbije. Čak od jeseni beležimo blago povećanje interesovanja za ulaganja. Sa onim što je potpisano, što je najavljeno i što je već u procesu, očekujemo od dve do 2,5 milijarde evra investicija u sledećoj godini.“\nKada se radi o ulaganjima u SIEPA-i barataju bruto brojkama pa je ta agencija do kraja avgusta evidentirala priliv investicija od 640 miliona evra, što je za 40 odsto manje u odnosu na prošlu godinu. Najveći ovogodišnji investitori su nemački Boš, Kuper tajer, Gorenje, Geoks i turski Boral aluminijum.\nSrđan Lazović, član Upravnog odbora Saveta stranih investitora, koji okuplja kompanije koje posluju na srpskom tržištu, kaže za RSE da je Srbija i dalje dobra destinacija za investicije ali da bi interesovanje ulagača bilo veće ako bi država unapredila uslove poslovanja.\n„Kada ulaze na novo tržište investitori su prilično oprezni. I žele da sagledaju sve elemente mogućeg poslovanja. Neophodno je povratiti njihovo poverenje u Srbiju. Politička i makroekonomska stabilnost, uz predvidivost regulatornog ambijenta, su ključni preduslovi za očuvanje postojećih investicija i dalja ulaganja u Srbiju, kao i za privlačenje novih investitora. Činjenica je da ekonomske reforme nisu završene, neophodno ih je ubrzati kako bi se poboljšao privredni ambijent. A onda će sami investitori sigurno doći.“\nIzvezeno više softvera nego malina\nTrenutno je strancima najinteresantnija energetika, pa su sporazumi o ulaganjima koji bi trebalo da budu relizovani u 2013. potpisani sa nemačkim gigantom RWE, i italijanskim kompanijama koje planiraju izgradnju mini hidroelektrana. Na ulaganja u Srbiju, tvrde u SIEPA, čeka 80 inostranih kompanija od kojih su neke već započele taj proces.\nSnežana Vilaret smatra da će rast investicija u najvećoj meri zavisiti od kredibiliteta fiskalne politike i održivosti javnog duga.\n„Najavljene mere fiskalne konsolidacije su korak u dobrom pravcu i očekujemo da će one biti podržane i sporazumom sa MMF-om. Time bi se poslao pozitivan signal stranim investitorima i ujedno smanjio stepen neizvesnosti u pogledu makroekonomske politike u Srbiji.“\nVlasti u Srbiji iduće godine očekuju neto direktne investicije od 1,2 milijarde evra, prvenstveno u saobraćajnu infrastukturu, energetski sektor i kooperante u automobilskoj industriji.\nAutomobili kompanije "Fiat" proizvedeni u Kragujevcu\nPosle dolaska kompanije "Fiat" u Kragujevac za industriju automobila, otkriva Aleksandar Miloradović, vlada najveće interesovanje ulagača, koji se najčešće žale na korupciju, birokratiju, administrativne namete i lošu saobraćajnu infrastukturu, ali su i poljoprivreda, prehrana i IT sektor njihova potencijalna meta.\n“Imamo dosta dobre rezultate u informaciono-komunikacionim tehnologijama. Te kompanije i dalje beleže rast i ujedno su motor oporavka od ekonomske krize. Ove godine smo po prvi put izvezli više softvera nego malina.”\nJedna od retkih oblasti u kojoj je Srbija konkurentna na svetskom tržištu je proizvodnja softvera. U 2012-oj izvoz u toj grani bio je vredan čak 240 miliona evra, a taj uspeh učinilo je samo 6.500 ljudi zaposlenih u IT sektoru. Stručna, relativno jeftina i obrazovana radna snaga su ono što u Srbiji cene strani ulagači.\nSrđan Lazović zaključuje da sa tim kvalitetima i ekonomskim reformama Srbija ima investicionu budućnost, uz neophodan uslov da istraje na putu evropskih integracija.\n“Dobijanje datuma za početak pregovora o članstvu u Evropskoj uniji nesumnjivo bi bilo značajan signal investitorima da Srbija jeste dobra zemlja za poslovna ulaganja.”\n130 najvećih stranih firmi koje rade u Srbiji, koje zapošljavaju 90.000 radnika, za poslednjih deset godina uložilo je 17 milijardi evra.


Imamović u Skupštini Srbije - Ovaj saziv ruši dostojanstvo parlamenta građana - Sandzaklive\nImamović u Skupštini Srbije - Ovaj saziv ruši dostojanstvo parlamenta građana\nKaže da je između ostalog mogao da se formira Anketni odbor koji bi se bavio utvrđivanjem odgovornosti “za propuste koji su doveli do toga da ljudi izgube život ili zdravlje”, navodeći da je u Sandžaku bila izuzetno teška situacija.\n“Zar su izbori bili važniji od zdravlja?”, upitao je Imamović.\nOn je dodao da je skupština prekoračila vreme u formiranju vlade.\nMilićević je ocenio da Imamović zloupotrebljava epidemiološku situaciju u političke svrhe, navodeći da su rezultati u borbi protiv korona virusa vidljivi.\nIstakao je da će Vlada Srbije biti formirana pre roka koji je definisan Ustavom i zakonom.\n“Potreba za prisustvom u javnosti je vidljiva, ali nemojte da dozvolite da neko na jeftin način pokušava da politički profitira. Dajte da se vratimo dnevnom redu, pred nama je važan dan za budućnost Srbije”, rekao je Milićević obraćajući se predsedavajućoj Smilji Tišmi.


KINA POSLALA OPASNU PRETNJU AMERICI: Napustite Južno kinesko more ili će biti posledica | WebTribune\nHome IZBOR KINA POSLALA OPASNU PRETNJU AMERICI: Napustite Južno kinesko more ili će biti posledica\nKineska mornarica je poslala upozorenje mornarici SAD-a da će biti „posledica“ ukoliko ne uklone njihov ratni brod koji trenutno patrolira Južnim kineskim morem.\nRatnom brodu SAD-a je rečeno da napusti regiju gde je trenutno usidren, a koja se nalazi na 12 nautičkih milja od ostrva Spratli „bez dozvole“, kako navodi Peking.\nNakon što je USS Djui dirigovani razarač uplovio u vode blizu pomenute zemlje „bez dozvole kineske vlade,“ državna mornarica ju je“ upozorila da ode“, rekao je Lu Kang, potparol kineskog Ministarstva međunarodnih poslova.\nKina je osujetila nedavnu patrolu SAD-a, navodeći da ona „podriva kinesku suverenost i sigurnosne interese.“ Peking je urgirao da Vašington „ispravi svoju grešku“ i da se suzdrži od daljih provokacija koje mogu naškoditi „miru i sigurnosti regiona,“ kao i međusobnu saradnju između Kine i SAD-a.\n„Prestanite da dalje provocirate postupcima koji podrivaju kinesku suverenost i mornarički interes kako biste izbegli da naškodite miru i sigurnosti regiona i dugotrajnoj saradnji između ove dve zemlje,“ naveo je Lu Kang. On je dodao da ove patrole mogu prouzrokovati „neočekivane nesreće u vazduhu i na moru,“ navodi Rojters.\nUSS Djui razarač je uplovio u zonu Nestašnog grebena na Spratli ostrvu, unutar 12 nautičkih milja od sporne teritorije u sredu. Obalske vode koje se protežu na 12 nautičkih milja se klasifikuju kao teritorijalne vode po konvenciji Ujedinjenih Nacija iz 1982. godine, što znači da ulazak SAD-a izaziva teritorijalno vlasništvo Kine.\nSpratli ostrva su dugo bila u centru spora između Kine, Filipina, Vijetnama, Malezije, Bruneja i Tajvana jer je taj region od strateškog značaja za privredu tog regiona. Pravo koje Peking polaže na skoro celu površinu Južnog kineskog mora bogatog resursima i konstrukciju vojnih objekata na ostrvima je kritikovano od strane američke vlade. Kina je konstantno navodila da će rešiti spor sa svojim komšijama, odbijajući presudu haškog tribunala iz 2016. godine koja nije odobrila prava Kine i koja je išla u korist Filipina.\nRatni brod SAD-a je bio i ranije primećen u tom regionu ali je ulazak u sredu prvi od dolaska Donalda Trampa na predsedničko mesto. U međuvremenu, američki predsednik traži podršku od kineskog predsednika Zija Jinpinga da spreči Severnu Koreju koja nastavlja da sprovodi nuklearna i raketna testiranja.


Sloba Vasić upućen na HITNU OPERACIJU! - Balkan Stars\nKako saznaje naš portal popularni pevač Sloba Vasić upućen je na operaciju, koja je zakazana za kraj januara.\nDa ne bi nagađali i kako bi saznali o čemu se zapravo radi, pozvali smo Slobu, a on nam je odmah rekao da nema mesta za paniku.”Tačno je da mi je krajem januara zakazan hiruški zahvat, ali nema potrebe da brinete. Ja sam potpuno zdrav, ali sam rešio da uradim operaciju smanjenja želuca. Već nekoliko godina vodim borbu sa kilogramima i mislim da je ovo pravo rešenje za mene.\nRazmišljao sam dugo o tome, a doktor Dejan Veličković, koji će me operisati, lepo mi je objasnio sve šta me čeka, tako da sam u sigurnim rukama i nema potrebe za strahom, ali Vam svakako hvala što pitate. Ono što mi je jako važno je da je publika uz mene, kao i supruga i cela porodica, jer su mi oni najveća ppdrška” – rekao nam je Sloba.Popularni pevač je naveo da se za operaciju najviše odlučio iz zdravstvenih razloga, a i zbog toga što mu je u poslednje vreme postalo “teško” da nastupa, jer se brzo zamarao zbog viška kilograma.\nPodsetimo, ova operacija je u poslednje dve godine postala veoma popularna, a pre Vasića nju su uradili Darko Lazić, Indira Aradinović Indi i Ana Nikolić.\nPevačica Indira Aradinović Indi otkrila je da ima zdravstvene probleme nakon operacije smanjenja želuca koju je radila pre 10 meseci. Indi je rekla da ima mučnine, ali da se uprkos svim tegobama na kaje jer je uradila intervenciju koja joj je omogućila da dovede svoju liniju do savršenstva. – Dešava mi se da […]\nNO ĐANI, NO PARTY Stiže “Napij se od sreće” (VIDEO)\nRock band DUM DUM objavio ljubavnu pjesmu „Prokleto sami“\nGosti Portreta Plus ovog četvrtka su Bata Spasojević i Milica Milša\nMNOGI SE UŽELELI POPULARNE VODITELJKE : Danijela Kremić danas uživa u svom NAJVEĆEM BOGATSTVU ?\nUskoro stiže YouTube Shorts – novi format kratkih video snimaka\nIvana Selakov i Amar Gile snimili duet


Gorivo i nije skupo koliko su nam plate niske\nPočetkom avgusta region jugoistočne Evrope nije zapljusnuo samo novi talas vrućina. Sa rekordno visokim temperaturama stigao je i talas (ponegde rekordnih) poskupljenja naftnih derivata.\nVlasnici automobila u svakoj državi smatraju da su baš oni najviše pogođeni poskupljenjima i da su cene goriva u njihovoj zemlji najviše u regionu.\nČini se da su u tim ocenama najdalje otišli vlasnici automobila u Srbiji koji uporno tvrde da je gorivo u Srbiji najskuplje u regionu. Ta percepcija, međutim, nije tačna, a razlog za takvo mišljenje je u podatku da su zarade u Srbiji najniže u regionu.\nPočetkom avgusta i u Srbiji zabeleženo je da je u proteklih sedam dana benzin poskupeo tri puta.\nUz sve već korišćene argumente za rast cena, u Srbiji postoji još jedan nesporni na koji ukazuju nadležni - krivac za poskupljenje su velike kursne razlike zbog slabljenja dinara.\nNaravno, gorivo može da pojeftini i na još jedna način - ako država smanji akcize. To se dogodilo početkom maja kada je država smanjila svoja zahvatanja od naftnih derivata za 1,5 dinar i gorivo je na pumpama odmah za toliko bilo jeftinije.\nBez obzira na taj majski jednokratni i već zaboravljeni poklon države, koji je ona, uzgred rečeno, već uzela natrag (početkom avgusta akcize su se vratile na veći, „predizborni“ nivo) može se reći da su cene naftnih derivata u Srbiji obično niže od cena u susednim zemljama. To nedvosmisleno potvrđuju uporedne analize.\nNa osnovu tih analiza vidi se da se cena goriva u Rumuniji - 1,31 evra za litar evrobenzina i 1,32 evra za litar dizela - neznatno razlikuje od cene goriva u Srbiji - 1,33 evra za litar evrobenzina i 1,26 evra za litar dizela. Benzin je najskuplji u Grčkoj (1,77 evra za litar), Mađarskoj (1,50), Sloveniji (1,51), Austriji (1,47), Crnoj Gori (1,38), pa zatim Hrvatskoj, Bugarskoj i Makedoniji a na kraju ove lestvice su Srbija, Rumunija i BiH (1,28 evra).


Oland saopštio uslove za ukidanje sankcija Rusiji - 07.09.2015, Sputnik Srbija\nMinski sporazum treba da se ispoštuje do kraja godine. Potrebno je ići do kraja, između ostalog i u pitanjima sprovođenja lokalnih izbora, zakona o autonomiji... 07.09.2015, Sputnik Srbija\n13:57 07.09.2015 (Osveženo: 16:19 05.10.2015)\nMinski sporazum treba da se ispoštuje do kraja godine. Potrebno je ići do kraja, između ostalog i u pitanjima sprovođenja lokalnih izbora, zakona o autonomiji, decentralizaciji regiona na istoku Ukrajine. Ako taj proces bude završen, ja ću preduzeti mere za ukidanje sankcija, rekao je Oland.\n6 Septembar 2015, 09:50\nNa tradicionalnoj velikoj konferenciji za štampu u Jelisejskoj palati, Oland je takođe naveo da Francuska namerava da organizuje sastanak lidera zemalja „Normandijske četvorke“ u Parizu.\n„U narednim danima šefovi diplomatija će održati konsultacije. Predlažemo da se održi sastanak lidera ’Normandijske četvorke‘ u Parizu, do početka Generalne skupštine UN“, rekao je Oland.\nPrema rečima Olanda, poslednjih nedelja bio je postignut progres u ispunjavanju Minskog sporazuma.\n„Na tom putu je bilo zadržavanja, bilo žrtava. Međutim, proces u celini napreduje“, rekao je francuski lider.\nProšlog vikenda predsednik Ukrajine Petro Porošenko izjavio je da je ovo prva nedelja kada u Donbasu nije bilo sukoba i profunkcionisao mirovni dogovor za rešavanje konflikta iz Minska.\n„Imam za vas prijatnu vest: danas je prva nedelja, prijatelji moji, prva nedelja kada se ne puca na frontu, prva nedelja kada je napokon počeo da funkcioniše Minski sporazum. Ova nedelja je krha nada“, rekao je Porošenko.


Stipendije Moskovskog državnog univerziteta za međunarodne odnose za školsku 2020/21. godinu\nMinistarstvo prosvete, nauke i tehnološkog razvoja Republike Srbije dostavilo je Univerzitetu u Kragujevcu informaciju o stipendijama Moskovskog državnog univerziteta za međunarodne odnose pri MIP-u Ruske Federacije.\nStipendije su namenjene za osnovne i master studije na ovom univerzitetu i dostupne su 2 stipendije za osnovne studije i 1 stipendija za master studije.\nInformacije o jeziku studija i obuhvaćenim studijskim programima, kao i formulare za prijavljivanje i potrebna dokumenta možete naći ovde.\nRok za prijavu: 10. april 2020.\nPrijavljivanje se vrši tako što se dokumentacija pošalje na adresu: Ministarstvo prosvete, nauke i tehnološkog razvoja, Nemanjina 22-26, 11000 Beograd, 6. sprat, krilo C, kancelarija 24 – sa naznakom „Za stipendije MGIMO MIP-a Ruske Federacije za školsku 2020/21. godinu“.\nTekst konkursa na sajtu Ministarstva prosvete, nauke i tehnološkog razvoja Republike Srbije možete pogledati ovde.\nPropozicije konkursa možete pogledati ovde.


Kovid bolnica - Dnevni list Danas\nPočetna » Kovid bolnica » Page 2\nU Kovid bolnici u Kruševcu pacijenti iz većeg dela Srbije, povećava se i broj lekara\nU kruševačkoj Kovid bolnici trenutno je smešteno 175 pacijenata, a nakon odluke da se u tu bolnicu upućuju i pacijenti iz Beograda, kao i mesta južno od Beograda, broj prijema je utrostručen, rečeno je agenciji Beta u toj zdravstvenoj ustanovi.\nDr Janković: Niš nikad nije bio u težoj situaciji\nZamenik direktora niškog Kliničkog centra i koordinator kovid bolnica u Nišu Radmilo Janković rekao je danas za N1 da je situacija u tom gradu alarmantna i da Niš nikada nije bio u težoj situaciji.\nNova kovid bolnica da postane gradska\nPredsednik Srbije Aleksandar Vučić izjavio je pre tri dana da bi u okolini Novog Sada trebalo da se gradi treća kovid bolnica, nakon onih koje su sagrađene u Batajnici i Kruševcu.\nPiše: Radovan Balać 4. 3. 2021.\nPiše: Beta 3. 3. 2021.\nKovid odeljenja u Novom Pazaru sve punija\nNa kovid odeljenjima u Opštoj i u privremenoj bolnici u Novopazarskoj Banji sve više ima pacijenata inficiranih virusom korona.\nPiše: S. Novosel 2. 3. 2021.\nBroj novoinficiranh virusom korona i dalje raste u Zlatborskom okrugu.\nPiše: N. K. 27. 2. 2021.\nDirektor kovid bolnice u Kruševcu: Narednih dana očekujemo veći prijem pacijenata\nDirektor kovid bolnice u Kruševcu Vladan Cvetanović izjavio je za RTS da su svi kapaciteti te bolnice spremni, kao i da narednih dana očekuju veći prijem pacijenata.\nPiše: FoNet 26. 2. 2021.\nU bolnici u Novom Pazaru 110 zaraženih korona virusom\nEpidemiološka situacija u Novom Pazaru i okolnim opštinama postaje sve nestabilnija. Svakodnevno se registruje veći broj obolelih i smešta na kovid odeljenja Opšte i privremene bolnice u Novopazarskoj Banji.\nPiše: S. Novosel 25. 2. 2021.\nU Batajnici rekordan broj prijema pacijenata tokom jučerašnjeg dana\nPrethodnog dana, u novopazarskoj Opštoj bolnici, preminula su tri pacijenta od virusa korona- 2 iz Novog Pazara i 1 iz Tutina – saopštio je Gradski štab za vanredne situacije.\nPiše: S. Novosel 27. 1. 2021.\nOpšta bolnica Pirot postepeno izlazi iz kovid sistema\n„Na trećem i četvrtom spratu Opšte bolnice Pirot formirano je šest kovid jedinica. Smanjenjem broja obolelih, trenutno su aktivne 2 kovid jedinice“, kaže direktor Opšte bolnice Pirot dr Goran Petrović.\nPiše: Z. Panić 19. 1. 2021.\nInstitut za ortopedsko-hirurške bolesti „Banjica“ izašao je iz kovid sistema i u ponedeljak će početi da prima pacijenti čije je lečenje prekinuto, a pre svega one sa malignitetom i sa svežim traumama, izjavio je za RTS direktor Instituta Zoran Baščarević.\nPiše: FoNet 16. 1. 2021.\nKovid-režim rada danas će obustaviti Institut za reumatologiju Srbije koji će se, nakon dezinfekcije u narednim danima, ponovo početi da zbrinjava svoje pacijente, javio je RTS.\nPiše: Beta 16. 1. 2021.\nBlago opada broj pacijenata u kovid bolnici u Batajnici\nDirektorka kovid bolnice u Batajnici Tatjana Adžić izjavila je danas da se u toj bolnici nalazi 450 pacijenata, od kojih je 70 u jedinicama intenzivne nege, a 36 ih je na mehaničkoj ventilaciji.\nPiše: FoNet 15. 1. 2021.\nKrađa u KOVID-bolnici u Kruševcu, policija traga za lopovima\nNestanak medicinske opreme iz KOVID-bolnice u Kruševcu jutros je prijavljen policiji, potvrdjeno je agenciji Beta.\nPiše: Beta 12. 1. 2021.


Beograd će se pobratimiti sa Kosovskom Mitrovicom do kraja godine - Sputnjik Srbija\n08:41 18 Januar 2021\n17:57 19.09.2020 Preuzmite kraći link\nZamenik gradonačelnika Beograda objašnjava da je ova poseta jedna u nizu koje Grada Beograda sprovodi kao deo strategije saradnje sa srpskim sredinama u regionu, sa gradovima u kojima živi najviše Srba.\nStanovi za prognatne Srbe 2004\n„Poseta Kosovskoj Mitrovici je bila deo dogovora napravljenog još prošle godine u okviru koga svaka beogradska opština pomaže jednu od srpskih sredina na Kosmetu, bilo da je u pitanju opština ili mesna zajednica,“ kaže zamenik gradonačelnika Beograda.\nZamenik gradonačelnika Beograda Goran Vesić na sastanku sa srpskim rukovodstvom na severu Kosova i predstavnicima Srpske liste\nZahvaljujući Opštinama Grada Beograda izgrađeni stanovi za porodice povratnika na Kosovo i Metohiju u Kosovskoj Mitrovici\nZamenik gradonačelnika Beograda Goran Vesić svečano je uručio ključeve stanova porodicama u Kosovskoj Mitrovici\nZamenik gradonačelnika Beograda Goran Vesić najavio da će se sukoro kod Fakuleteta u Kosvskoj Mitrovici izgraditi i park\nVesić inače nije otišao u Kosovsku Mitrovicu „ praznih ruku“ već je uručio ključeve stanova za 20 porodica.\n„Grad Beograd je uspeo da izgradi zgradu sa stanovima za porodice koje su prognane sa Kosova i Metohije u martovskom pogromu 2004. godine iz svojih domova,“ kaže Vesić.\nOve porodice su, dodaje, posle martovskog pogroma živele u smeštaju koji je pripadao Trepči i bilo ih je čak 70, a skoro deset godina delile su jednu kuhinju i jedno kupatilo.\n„U međuvremenu za 30 porodica grad Kosovska Mitrovica je uspela da nađe smeštaj, to jest, da ih raseli, a ostalima plaća stanove. Po završetku naše druge zgrade – a to bi trebalo da bude do kraja januara, i preostalih 20 porodica će konačno dobiti svoje domove,“ ističe zamenik gradonačelnika Beograda.\nBeogradske kompanije grade park\nNa ovaj način Vesić kaže da pokazujemo koliko nam je stalo do naših ljudi i da da je Srbija uz njih.\n„Trudimo se i da na druge načine pomognemo, na primer slanjem adekvatne mehanizacije za bržu gradnju, organizujemo pozorišne predstave sa glumcima iz Beograda, organizujemo dolazak dece u Beograd i tako dalje,“ navodi Vesić.\nOvo, po njegovim rečima, nije sve, jer je zamolio nekoliko beogradskih kompanija da donacijama učestvuju u izgradnji parka koji bi trebalo da bude u blizini Univerziteta u Kosovskoj Mitrovici, dakle, bukvalno u centru grada.\n„Oni su prihvatili naš poziv i taj park će ostati nešto što su donirale kompanije iz Beograda ovom gradu na Kosovu i Metohiji,“ dodaje naš sagovornik.\nMeđutim, ono što bi trebalo da bude kruna jeste bratimljenje Beograda i Kosovske Mitrovice, što bi po Vesićevim rečima trebalo da se desi do kraja godine. On takođe ističe da će se Beograd već u oktobru pobratimiti i sa Banjalukom, a u opticaju je i bratimljenje sa Briselom.\npovratak, raseljeni, Goran Vesić, Grad Beograd, stanovi\n08:39 Panika zbog inauguracije! FBI proverava 25.000 pripadnika Nacionalne garde


Interaktivni "vodič" udvostručio broj poseta u Savremenoj galeriji\nInteraktivni „vodič“ udvostručio broj poseta u Savremenoj galeriji\nObjavljeno 06.12.2015. u 19h\nMesec i po dana od uvođenja interaktivnog “vodiča” u rad izložbenog Salona Savremene galerije Zrenjanin, broj posetilaca se udvostručio.\nPored toga što su mediji obavestili javnost o postojanju jednog savremenog i vrlo korisnog uređaja, na povećanje broja posetilaca uticale su i edukativne radionice za decu školskog uzrasta koje je Savremena galerija organizovala u saradnji sa osnovnim i srednjim školama u Zrenjaninu.\n-Cilj je da se kroz radionice što veći broj najmlađih sugrađana upozna sa radom vodiča, a samim i sa radom Savremene galerije Zrenjanin kao institucije kulture. Edukativne radionice vodi Jelica Milivojev, informator-edukator Savremene galerije Zrenjanin, a kroz radionice je do sada prošlo oko dve stotine učenika. Od uvođenja vodiča dolaze i oni posetioci, uglavnom su to pripadnici mlađe generacije, koji privučeni ovakvim, savremenim načinom prezentacije, po prvi put ulaze u galeriju, a samim tim imaju prilike da se upoznaju i sa konkretnim umetničkim delima na izložbama, kaže kustoskinja i koordinatorka projekta uvođenja interaktivnog vodiča, Sunčica Lambić Fenjčev.\nReakcije korisnika pokazuju da je vodič urađen po meri – veoma je lak za upotrebu kako najmlađim sugrađanima koji intenzivno koriste nove tehnologije, do najstarijih koji su ređe u prilici da ih koriste.\nSvaki korisnik u najviše tri koraka na „tač skrin“ monitoru može da dođe do željenih informacija. Vodič je podeljen na četiri osnovne kategorije koje pokrivaju celokupnu delatnost institucije Savremene galerije Zrenjanin: izložbenu delatnost, kolonije, zbirke i propratna dešavanja. Svi sadržaji propraćeni su vizuelnim materijalom i tekstualnim informacijama koji pružaju osnovne podatke o radu Savremene galerije Zrenjanin.\nDirektor Savremene galerije, Igor Dostanić, kaže da je projekat u potpunosti opravdao očekivanja.\n– Posetioci su do sada najviše pretraživali umetnička dela koja čuvamo u našoj zbirci, a koja zbog nedostatka realnog, fizičkog prostora za stalnu postavku nismo u mogućnosti da prezentujemo našim sugrađanima. „Vodič kroz Savremenu galeriju Zrenjanin“ omogućava da virtuelnim putem bogata kulturna baština iz naše zbirke konačno bude dostupna javnosti i da osim fotografije umetničkog dela koja se prikazuje na ekranu, svi zainteresovani dobiju i osnovne informacije o delima – o istaknutim umetnicima, delima, tehnici u kojoj su dela izvedena i drugo. Na taj način, posetiocima je omogućeno da dobiju i osnovna saznanja o modernoj i savremenoj srpskoj umetnosti druge polovine 20. i početka 21. veka, jer Savremena galerija Zrenjanin u svojim zbirkama čuva oko 2.800 umetničkih predmeta – slika, crteža, grafika, skulptura, akvarela, fotografija, video-radova, instalacija, kaže Dostanić.\nJedan od planova jeste da prezentacija koju pruža „Vodič“ bude dostupna i preko interneta, a u budućnosti i možda kao aplikacija na smart telefonima. Na taj način zainteresovani će moći da kroz interaktivan pristup i na neuobičajen, interesantan način istražuju i uče o umetnosti, umetničkim delima, i kulturnim vrednostima mesta u kojem žive.\nTagovi:interaktivni vodič, savremena galerija, umetnička dela, virtuelni vodič, Vodic kroz savremenu galeriju


Jul 31, 2018 Epson Srbija\nSeiko Epson korporacija (TSE: 6724, “Epson”) saopštila je da je kumulativna globalna prodaja Epsonovih Ink Tank inkdžet štampača velikih kapaciteta dostigla 30 miliona prodatih jedinica širom sveta.\nEpson je ovu seriju printera lansirao u oktobru 2010. godine u Indoneziji. Kompanija je do kraja fiskalne 2017. godine (završila se krajem marta 2018. godine) predstavila ove štampače u oko 150 zemalja i regija širom sveta, pri čemu je rast na tržištima u usponu prouzrokovao povećanje udela proizvoda velikih kapaciteta mastila na celokupnom tržištu inkdžet štampača. Epson je održao broj jedan poziciju kada je u pitanju udeo na tržištu *2 u ovom segmentu proizvoda, zahvaljujući snažnoj prepoznatljivosti brenda te bogate linije proizvoda.\nU fiskalnoj 2018. godini (do kraja marta 2019. godine), Epson će dodatno ubrzati prelazak sa konvencionalnih modela sa kertridžima na Ink Tank modele velikog kapaciteta, sa ciljem da se ovo uspostavi kao mainstream inkdžet štampač.\nNa naprednim kao i na tržištima u razvoju, kompanija će nastaviti sa promovisanjem i zamenom laserskih štampača sa Ink Tank inkdžet modelima velikih kapaciteta, poboljšavajući ponudu linijom proizvoda koji su veoma isplativi po pitanju performansi koje pružaju, kao i jednostavni su za upotrebu. Kroz ove napore, Epson planira da proda 9,5 miliona Ink Tank proizvoda velikih kapaciteta mastila u fiskalnoj 2018. godini – što predstavlja povećanje od 20% u odnosu na prethodnu fiskalnu godinu. Očekuje se da će ovo biti oko 55% ukupne prodaje Epson inkdžet štampača.\nKoichi Kubota, viši izvršni direktor i glavni operativni direktor Printing Solutions Operations divizije Seiko Epson kompanije, ovom prilikom je izjavio: “Ink Tank inkdžet štampači velikog kapaciteta smanjuju troškove rada i omogućuju korisnicima slobodno štampanje sa manje napora u poređenju sa laserskim štampačima i štampačima koji koriste kertridže sa mastilom, a i ne vrše veliki uticaj na životnu sredinu.\nEpson je transformisao poslovni model printera i nastaviće da pruži udobne uslove za štampanje koji omogućuju našim korisnicima da demonstriraju svoju kreativnost i uživaju u visokoj produktivnosti.”


U Turskoj ubijen policajac nakon predizbornog skupa\nJedan policajac je poginuo, a jedan je povrijeđen u napadu na policijski automobil nakon današnjeg mitinga u sjevernoj Turskoj na kome je učestvovao premijer Redžep Tajip Erdogan, javili su turski mediji.\nPrema izvještaju televizije NTV, policajci su obezbjeđivali autobus u kome su se nalazili pripadnici vladajuće Partije pravde i razvoja (AKP) koji su učestvovali na mitingu u gradu Kastamonu na sjeveru Turske.\nNa policijski automobil bačena je ručna bomba i ubijen je jedan policajac, a drugi je povrijeđen. Prema izjavi jedog očevica, policija je uzvratila vatrom nakon što su napadači počeli da pucaju na policijski automobil.\nKako navodi turska novinska agencija Anadolija, guverner regije Kastamonu, Erdogan Bektas je rekao da su napadači "Kurdi koji ne veruju u demokratiju i znaju da izborima ne mogu da dođu na vlast, pa to pokušavaju da postignu na ovaj način".\nU trenutku kada je napadnut policijski automobil, autobus vladajuće partije je bio na putu za Ankaru, a guverner regije Kastamonu je helikopterom krenuo na miting u obližnji grad Amasja.\nParlamentarni izbori u Turskoj treba da se održe 12. juna, a prema anketama javnog mnjenja, AKP je za sada favorit. Ukoliko pobedi, AKP-u će ovo biti treći uzastopni mandat.


Antić: Vučić i Si Đinping svakodnevno rade na jačanju odnosa Srbije i Kine - Politika - Dnevni list Danas\nPočetna » Politika » Antić: Vučić i Si Đinping svakodnevno rade na jačanju odnosa Srbije i Kine\nPredsednici Aleksandar Vučić i Si Đinping, gotovo svakodnevno rade na jačanju najviših ekonomskih i političkih odnosa Srbije i Kine, i oni će biti sve jači, a saradnja sve bliža i intenzivnija u vremenu koje dolazi, izjavio je danas srpski ministar energetike Aleksandar Antić koji je u poseti kineskoj provinciji Gansu.\n4Piše: FoNet 03. jula 2019. 17.13\nKako je saopšteo iz Antićevog kabineta ministar se sastao sa najvišim zvaničnicima provincije Gansu, gde predvodi delegaciju Srbije na 25. kineskom Landžou sajmu za investicije i trgovinu.\n„Srbija je snažan partner Kine u okviru inicijative ‘Pojas i put’, i upravo ćemo na ovom forumu predstaviti sve potencijale za jačanje saradnje među narodima na svim poljima, dalji razvoj zajedničkih investicija, ali i za povećanje trgovinske razmene Srbije i Kine“, rekao je Antić.\nTokom posete gradu Landžou, Antić se sastao sa delegacijom koju je predvodio Sekretar komiteta Komunističke partije Kine i predsednik Stalnog komiteta Narodnog kongresa provincije Gansu, Lin Duo.\nMinistar je pozvao predstavnike Gansu provincije da posete Srbiju na najvišem političkom nivou i sastanu se sa predstavnicima državnog vrha Srbije.\nLin Duo istakao je spremnost za unapređenje ekonomskih odnosa te provincije i Srbije.\n„Dolazak naše delegacije u Srbiju i susret sa državnim vrhom za nas je još jedna potvrda prijateljstva dve zemlje i produbljivanja privredne saradnje kroz nove investicije i unapređenje trgovinskih odnosa Kine i Srbije“, rekao je Lin Duo.\nAleksandar Antić, Aleksandar Vučić, Kina, saradnja, si djiping\ndragomir kuzmanovic kaže:\n03. jula 2019. u 17.31\nGospodine Anticu pa zar nije za ovo zaduzen Toma za saradnju Kine I Rusije\n03. jula 2019. u 18.11\nJasno mi je da predsednik Kine SVAKI DAN sa Vučićem radi, ali mi nije jasno kako čovek izdrži po 25 sati dnevno!\n03. jula 2019. u 21.09\nI u retkim trenutcima kada ne radi, on razmislja o nama.\nSaradnja na unapredjenju gulaga Srbija – sa drugovima iz Kine, nego.\nBodljikava zica ce biti ostrija, mediji nadziraniji, plate manje a vi logorasi vredniji odnosno – bezvredniji.


Kolekcija TATA pomera granice mode\nU okviru vašingtonske nedelje mode, u sredu je u kulturnom centru Meksika, prikazana kolekcija TATA, dizajnerke iz Beograda Tatjane Tatalović, koja je u novembru osvojila specijalnu nagradu "Elle Fashion Award" za najupečatljiviju kolekciju na 29. Beogradskoj nedelji mode.\nU organizaciji "Planet Chic" drugog dana nedelje mode, vašingtonskoj publici predstavljeni su modeli tri strana modna dizajnera – Artemize Kruz iz Meksika, Rubena Gonzalesa iz Argentine i Tatjane Tatalović iz Srbije.\n"Malo mi je neprijatno, ali Tatjana je bila najbolja večeras", rekao je Ijan Vilijams, izvršni direktor 12. Vašingtonske nedelje mode, koji misli da je pred Tatjanom svetla budućnost.\n"Odeća koju pravi je savršeno ukrojena, ima jako dobru strukturu, a i pomera granice mode. Bili smo prijatno iznenadjeni njenom vizijom i mislim da svet jedva čeka da vidi njene veće kolekcije", kaže Vilijams.\nStil Tatjane Tatalović veoma je prepoznatljiv zbog materijala i načina na koji je obradjen.\n"Ja sama sve proizvodim, teksturišem materijale, a onda ih oblikujem u odevne predmete", objašnjava modna kreatorka, Tatjana Tatalović.\nZa kolekciju TATA korišćeni su prirodni materijali – pamuk, svila, saten i organdin. Prema rečima kreatorke, ovo nije kolekcija visoke mode, ali Vilijams na to kaže - "ako obratite pažnju na izradu videćete da je kolekcija inspirisana visokom modom što se vidi u kroju i u izboru materijala i boja".\nKomadi možda tako izgledaju, ali su daleko pristupačniji i lagodniji za nošenje od klasične odeće visoke mode.\n"Ja radim i mini-serije, koje imaju niže cene od ovih komada koji su revijalni, i koji su za šire mase i pristupačni svima", kaže kreatorka kolekcije.\nNa ovogodišnjoj vašingtonskoj nedelji mode od 15-21. februara biće predstavljeno 28 modnih kreatora iz 13 zemalja.


Obama: Rusija mora da plati cenu - SandzakHaber.Net , Sandžačke Internet Novine !\nNaslovna Vijesti SVET Obama: Rusija mora da plati cenu\nOd HaberNews - 24. Marta 2014. 0 38 Podeli na Fejsbuku\ntweet Američki predsednik Barak Obama, koji boravi u Amsterdamu, izjavio da SAD i EU imaju jedinstven stav da Rusija treba da plati cenu za intervenciju u Ukrajini. “Evropa i SAD su ujedinjene u podršci ukrajinskoj vladi i Ukrajincima. Ujedinjeni smo i u stavu da Rusija treba da plati cenu za sve akcije koje je do sada sprovela”, rekao je Obama posle razgovora s holandskim premijerom Markom Ruteom.\nObama je, uoči posete Holandiji, izjavio da, uprkos ruskoj aneksiji ukrajinskog Krimskog poluostrva, on ne vidi Evropu kao bojno polje između Istoka i Zapada. U razgovoru za izdanje holandskog lista De Folkskrant, Obama je rekao da je bi se sankcije, kojima on preti ruskom ekonomskom sektoru, mogle odraziti na ceo svet. “Ako Rusija nastavi da pogoršava situaciju, mi moramo biti spremni da nametnemo veću cenu (toga)”, rekao je Obama.\ntweet Prethodni tekstKostić: Srbija može biti HolandijaSledeći tekstOva igra će vas “zaraziti” gore od Flappy Bird HaberNews\tPOVEZANE OBJAVEVIŠE OD AUTORA


09/11/2020 - Dnevnik Juga\nHome / 2020 / новембар / 09\nPromocija knjige Gileta Brankovića „Čaršija“ u petak u Grdelici\nIna Dendić 09/11/2020\tDRUŠTVO, Leskovac 0\nU organizaciji DK Grdelica u petak 13. novembra sa početkom od 18 časova biće priređena promocija knjige „Čaršija“ leskovačkog glumca Dragoslava Gileta Brankovića. Gile Branković je poznat leskovačkoj publici po humorističkom nastupu a ne zaostaje ni uspešno zabavljanje mlađih generacija. Knjiga „Čaršija“ objavljena je pre desetak dana i prati mentalitet …\nU kovid bolnicama ZC 65 pacijenata, 59 pozitivno na koronavirus\nDnevnik Juga 09/11/2020\tDRUŠTVO, Korona Virus, Vranje 0\nU kovid ambulanti ATD tokom jučerašnjeg dana obavljena su 83 pregleda, a ukupan broj prvih pregleda je 49. Uzorkovana je krv kod 45 pacijenata i sačinjena 43 RTG pluća. Takođe, urađena su i 53 PCR testa i 41 brzi test, a dijagnostikovana je bronhopneumonija kod 7 pacijenata. U kovid bolnicama …\nDeo ulice Đuke Dinić u utorak (10. novembra) bez struje\nDnevnik Juga 09/11/2020\tDRUŠTVO, Leskovac 0\nED Leskovac obaveštava svoje korisnike da će bez struje sutra biti deo jedne ulice u gradu. „Obaveštavaju se korisnici distributivnog sistema da neće biti električne energije u utorak, 10.11.2020. godine u vremenu od 8.30 h pa do završetka radova, a najkasnije do 12.00 h u delu Ulice Đuke Dinić od br.30 …\nOvog vikenad 4 mastersa i 4 titule za TAŽ\nDnevnik Juga 09/11/2020\tNiš, SPORT 0\nU Nišu se na terenima Teniske akademije Živković (TAŽ) ovog vikenda igrao završni MASTERS Teniskog saveza istočne Srbije (TSIS) u konkurenciji tenisera i teniserki do 14 godina, ali i do 18 godina. Titula šampiona je u sve 4 konkurencije završila u rukama tenisera i teniserki TAŽ-a. Anastasija Cvetković (TAŽ) …\nU dane vikenda registrovano pet saobraćajnih nesreća\nSaopstenje 09/11/2020\tHRONIKA, Vranje 0\nU dane vikenda na teritoriji PU Vranje, registrovano je pet saobraćajnih nesreća u kojima su šest osobe povređene. „Na području Policijske uprave u Vranju, od 6. do 8. novembra ove godine, registrovano je pet saobraćajnih nezgoda. Jedna osoba je zadobila teške telesne povrede a tri osobe su lakše povređene. Zbog …\nU Jablaničkom okrugu 20 novozaraženih, pozitivno 54% testiranih – Vlasotince novo žarište\nSrdjan Stamenkovic 09/11/2020\tBojnik, Crna Trava, DRUŠTVO, Lebane, Leskovac, Medvedja, Vlasotince 0\nZavod za kavno zdravlje Leskovac saopštio je najnovije zvanične podatke o epidemiloškoj situaciji u Jablaničkom okrugu. U poslednja 24 časa stiglo je 37 (grad Leskovac 17) rezultata iz laboratorije „Vatreno oko Niš“ 20 rezultata je sa pozitivnim nalazom. Po gradovima: 9 lica sa teritorije grada Leskovca, 10 lica sa teritorije …


Srbija danas navija za Škote! Rendžers može da nas "časti" sigurnim mestom u grupi evrokupova, a iako izgubi - nije loše - Sportal\nBraga, Rendžers Foto: Stare Slike\nVl.K. - Vest objavljena: 12:35 - 18.05.2022\nVečeras će u Sevilji (21.00 sat) biti odigrano finale Lige Evrope u kome se sastaju Ajntraht iz Frankfurta i Glazgov Redžers, a srpski fudbal i te kako ima svoj interes u ovom duelu.\nJeste da u redovima nemačkog tima nastupa naš Filip Kostić, ali Srbija će večeras navijati za Rendžers, koji bi trijumfom u finalu “častio” našeg vicešampiona sigurnim mestom u grupnoj fazi nekog od evrokupova.\nNakon što je UEFA suspendovala ruske timove sa međunarodne scene za narednu sezonu, Superliga je neočekivano dobila predstavnika i u kvalifikacijama za Ligu Evrope, iako je prvobitno za klubove iz naše zemlje bilo rezervisano jedno mesto u kvalifikacijama za Ligu šampiona, odnosno tri u doigravanju za Ligu konferencija.\nTako će se u trećem kolu kvalifikacija za drugo po jačini evropsko takmičenje naći vicešampion Srbije, budući da će se u finalu kupa sastati dva prvoplasirana tima Superlige, Crvena zvezda i Partizan. Međutim, trijumf škotskog velikana učinio bi situaciju još boljom po naš fudbal.\nNaime, ukoliko Rendžers večeras podigne trofej na stadionu “Ramon Sančes Pishuan”, drugoplasirani tim iz Superlige Srbije završio bi direktno u plej-ofu za Ligu Evrope. To znači da bi naša zemlja praktično imala dva sigurna učesnika u grupnim fazama evrokupova, jer bi u slučaju da naš predstavnik poklekne na poslednjem stepeniku pred ulazak u Ligu Evrope prešao automatski u žreb za grupnu fazu Lige konferencija.\nFK Rendžers, FK Braga Foto: Stare Slike\nUzimajući u obzir da šampion Srbije kreće iz trećeg kola u kvalifikacijama za Ligu šampiona, to znači da bi naša zemlja, u najgorem slučaju, imala dva tima u grupama trećeg po jačini evropskog takmičenja.\nJoš jedna dobra stvar je što bi vicešampipn Srbije u plej-of za Ligu Evrope ušao kao nosilac, a mogući rivali bi mu u tom slučaju bili: Ferencvaroš, Maribor, Slovan Bratislava, Helsinki, Dudelanž, Slavija iz Praga i Hajduk Split.\nUkoliko pak titulu večeras osvoji Ajntraht, drugoplasirani tim Superlige će kvalifikacije za Ligu Evrope krenuti od trećeg kola. Ni to nije loše, a i radovaćemo se trijumfu Filipa Kostića!\nPodsećamo, uoči poslednjeg kola prvo mesto na tabeli srpskog šampionata drži Crvena zvezda sa dva boda više od Partizana i u poslednjem kolu joj je protiv Voždovca dovoljan bod za odbranu titule prvaka.\nKlop: Naravno da smo zainteresovani za Mbapea\n14:33 - 18.05.2022\nSVE SPREMNO ZA VELIKO FINALE Kostić i Ajntraht protiv Zvezdinog "dželata" jure trofej Lige Evrope\nTo je to! Došlo je vreme za finalne bitke u evrokupovima koji su nam i ove sezone doneli pregršt uzbuđenja i sjajnog fudbala, pa očekujemo da se u tom stilu i završe.\nFK Rendžers FK Ajntraht Frankfurt Liga Evrope Finale Lige Evrope


Prva virtuelna prodavnica u Srbiji otvorila svoja digitalna vrata - Telegraf.rs\nPodaci ažurirani 26. maj 2020 | 03:00\n22/05/20 | 16:05\nVip virtuelna prodavnica je savršena kombinacijaonline kupovine i odlaska na fizičko prodajno mesto, gde su vam za sva pitanja i preporuke na raspolaganju savetnici\n„Pre par dana je Narodna banka Srbije objavila da je onlajn kupovina u Srbiji 80 odsto viša nego u istom periodu prošle godine. Iako se čini da su nas nedavne okolnostiuvele u prisilnu digitalizaciju, verujem da smo već bili spremni da veliki deo obaveza i aktivnosti preselimo u digitalni svet. Ujedno, to je ilogičan nastavak razvoja i unapređenja poslovanja kompanije Vip mobile, koje je od početka usmereno na tehnološke inovacije koje doprinose daljem razvoju digitalnog društva“ izjavio je Dejan Turk, generalni direktor Vip mobile i A1 Slovenija.\n„Svakodnevno se dešavaju stvari koje menjaju naše navike, nekad to bude na mikronivou pa se osete nakon dužeg perioda, a nekad se dese „preko noći“ kao u prethodnih par meseci. Rezultat je isti, kao društvo smo podložniji promenama, potreban nam je sve personalizovanijipristup i odnos sa okruženjem u kom živimo. Za kompanije to znači da treba da budu korak ispred, predvide trendove i pravce u kojima će se društvo kretati u budućnosti. Vip virtuelna prodavnica pruža upravo to - personalnizovano i napredno korisničko iskustvo,štedeći korisnicima vreme koje utroše na put do prodajnog centra ili čekanje u redu“ istakla je Branka Pudrlja Durbaba, glavni direktor za tržište u kompaniji Vip mobile.\nPrva virtuelna prodavnica u našoj zemlji, dimenzija 50 kvadratnih metara, smeštena je u biznis centru Navigator, korporacijskom sedištu kompanije Vip mobile. Posetiocima Vip virtuelne prodavnice jena raspolaganju 3 savetnika, a radno vreme je od 9:00 do 21:00 svakog radnog dana.\nJoš jedan užasan snimak sa kineske pijace: Guraju ruke u prikolicu punu žaba i ubacaju ih u kese


Utvrditi zagađivače vazduha, pa doneti i sprovesti mere poboljšanja - Užicka Republika Press\nStanje zagađenosti u celoj Srbiji pa i u Užicu , sa početkom hladnog dela godine , odnosno početkom grejne sezone, dobija svoju prepoznatljivu sliku. Pojava povišenih koncentracija gotovo svih zagađujućih materija i prekoračenja graničnih vrednosti, koje se mere u mreži stanica Agencije pa i u Užicu , sve je učestalija, a posebno suspendovanih čestica PM10, kaže na početku razgovora Milenko Jovanović, koji je 1. decembra imenovan za načelnika odeljenja za kontrolu kvaliteta vazduha u Agenciji za zaštitu životne sredine.\nTvrdi da iako su i koncentracije ugljen monoksida i azot dioksida bile povišene ipak nisu prekoračivale dozvoljene vrednosti na mernom mestu u Užicu(podaci se odnose na period do 7. novembra sa do tada dostupnim podacima PM10).\nNa pitanje da li je i koje mere Agencija za zaštitu životne sredine od kada se na ovaj način meri kvalitet vazduha u Užicu, predložila nadležnima u našem gradu, Jovanović kaže da agencija deluje isključivo u okviru svojih nadležnosti definisanih propisima.\nNaša nadležnost je vršenje merenja i ocene stanja kvaliteta vazduha koja je sadržana u Godišnjem izveštaju o stanju kvaliteta vazduha u Republici Srbiji koji publikujemo svake godine.\nOn dodaje da lokalna samouprava ima obavezu da poboljša kvalitet vazduha donošenjem neophodnih mera. Navodi da je redosled poteza sledeći: pre svega utvrditi glavne izvore zagađenja, a zatim doneti i sprovesti održive mere za njegovo poboljšanje. Agencija nema nadležnost predlaganja mera, ali po pozivu može da predloži stručno mišljenje što i čini kada god je kontaktirana.\nJovanović ukazuje da problem povećanog zagađenja PM 10 i PM2.5 čestica nije retkost u savremenom svetu, i da je Srbija suočena sa tom situacijom. Objašnjava da se ove čestice opasne iz dva razloga: zato što mogu direktno dospeti u krv i zato što mogu sa sobom nositi druge, čak i kancerogene zagađujuće materije. Dozvoljeno je propisima da se u toku godine javi 35 dana sa prekoračenim dnevnim vrednostima ove zagađujuće materije, a sve preko toga smatra se da ugrožava zdravlje ljudi . Takođe srednje godišnje koncentracije koje prevazilaze 40 mikrograma mogu negativno uticati na zdravlje stanovništva, kaže za projekat “Informisani lakše dišemo” načelnik odeljenja za kontrolu kvaliteta vazduha u Agenciji za zaštitu životne sredine, Milivoje Jovanović.\nNa konstataciju da smo u razgovoru sa predstavnikom Zavoda za javno zdravlje u Užicu, Draganom Čučkovićem, došli do saznanja da lokacija automatske merne stanice nije relevantna (nalazi se u neposrednoj blizini opterećenog magistralnog put, autobuskog stajališta i parkinga), Jovanović kaže da je automatska merna stanica kvaliteta vazduha (AMSKV) Užice postavljena na osnovu ekspertskog mišljenja i uz saglasnost lokalne samouprave tako da u datom trenutku nije bilo moguće iz urbanistickih razloga obezbediti drugu lokaciju bliže centru grada, od veće koncentracije stanovništva.\nJovanović pojašnjava i kako se razlikuju rezultati Agencije sa rezultatom mernih mesta na kojima gradski zavod prati koncentracije zagađujućih materija ambijentalnog vazduha na kome se uočavaju efekti gasifikacije i drugih mera energetske efikasnosti koje se poslednjih par godina preduzimaju u Užicu.\nOn kaže da je najbolje vršiti merenja na istom mestu pre i posle sprovedenih mera kako bi se odredilo takozvano početno stanje i nivo zagađenja nakon preduzetih mera za njegovo smanjenje. Saobraćaj jeste jedan od dominantnih izvora zagađenja\npa kao takvog ga treba imati u vidu prilikom donošenja mera. Obzirom na specifičnost\ngeografskog položaja Užica, mernog mesta AMSKV Užice na najnižoj tački kotline i blizinu lokalnih i magistralnih frekventnih saobraćajnica višegodišnja merenja su pokazala da se na tom mestu ne vidi i ne može videti značajno poboljšanje kvaliteta vazduha posle donošenja adekvatnih mera.\nNa pitanje na osnovu kojih parametara su birane lokacije za postavljanje mreže automatskih mernih stanica u Srbiji, Jovanović navodi da se rukovodilo raspodelom i vrstom izvora zagađenja, rezultatima postojećeg monitoringa ali i urbanističkim uslovima i tehničkim mogućnostima na željenim lokacijama.\nDržavna mreža za monitoring kvaliteta vazduha mora da ima stanice koje su urbanog tipa, zatim one na kojima se prati zagađenje poreklom od saobraćaja , ruralne kao i stanice odnosno merna mesta na kojima se prati zagađenje poreklom od industrije pa se vodilo računa da se zadovolje i pojedinačni zahtevi koja svaka lokacija mora da ispuni.\nPostoji li mogućnost da Agencija za zaštitu životne sredine postavi merne uređaje i na još neku lokaciju u Užicu (Gradski trg se navodi kao dobra lokacija, na kojoj je postavljen uređaj ZZJZ)?\nOve godine je Agencija dobila adekvatna sredstva iz budžeta za održavanje državne mreže za automatski monitoring kvaliteta vazduha i koristi ga za dovođenje mreže stare sedam godina u neophodno operativno stanje. Naredne kalendarske godine se očekuje završetak ovog procesa koji uključuje i neophodno obnavljanje analizatora. Predstavnici Agencije su u kontaktu sa fondom za životnu sredinu Užica, Zavodom za javno zdravlje Užica već analizirali potencijalno mesto nove ili preseljenje postojeće AMSKV (pomenuta lokacija kod biblioteke je sa stručne strane reprezentativna).\nNa žalost izbor: nova dodatna automatska merna stanica kvaliteta vazduha ili preseljenje postojeće zavisi i od finansijskih mogućnosti lokalne samouprave radi brzog rešavanja problema.\nAgencija sa svoje strane može dati bez uslova jedan kontejner spreman za instalaciju uz jedini trošak njegovog preseljanja sa sadašnje lokacije. Moje mišljenje je da Užice sa specifičnim velikim problemom kvaliteta vazduha “zaslužuje” još jednu automatsku mernu stanicu kvaliteta vazduha na reprezentativnoj lokaciji i da se uz zajednički trud svih zainteresovanih i nadležnih to može vrlo brzo ostvariti.\nNapominjem da Agencija poseduje i mobilnu automatsku mernu stanicu kvaliteta vazduha, koja u određenom periodu (par meseci) može da obavi identičan monitoring parametara kvaliteta vazduha kao i stacionarna automatska merna stanica kvaliteta vazduha .\nKolika je srednja vrednost zagađenja PM10 česticama u Užicu koje se godinama unazad nalazi u trećoj kategoriji (prekomerno zagađen vazduh)?\nRezultati merenja sa pomenute AMSKV dati su u Godišnjim izveštajima koji se mogu naći na našem sajtu. Svaka godina se analizira posebno , a rezultati govore da je od samog početka prisutno povećano zagađenja, a od 2013. godine razlog zašto je Užice uvršteno u treću kategoriju kvaliteta vazduha\njeste bilo prisustvo PM10 dok je pre toga sadržaj NO2 bio iznad dozvoljene granice.\nKonkretno srednja godišnja vrednost u 2016.godini u Užicu je bila 64μg/m3, a granična je 40μg/m3. Treba znati da je u Užicu prošle godine bilo 141 dan prekoračenja dnevnih graničnih vrednosti PM10 (GV je 50μg/m3)\nKoliko neažurnost inspekcijskih službi utiče na loše stanje kvaliteta vazduha u Užicu ali i uopšte u Srbiji?\nProblem zagađenja nije tako jednostavan da bi se samo aktivnošću inspekcije mogao rešiti, ali tamo gde postoji prekomerno zagađenje mora postojati i studija koja će utvrditi uzroke zagađenja zajedno sa\nnjihovim pojedinačnim udelom u ukupnom zagađenju. Onda se tek može videti gde je i kolika uloga inspekcije.\nNa osnovu trenutne situacije sa kvalitetom vazduha u većini gradova u Srbiji, kakva su očekivanja nadležnih u Agenciji za zaštitu životne sredine, kada su pregovori o Poglavlju 27 u pitanju (deo koji se odnosi na kvalitet vazduha)?\nMi prevashodno zbog nas samih i našeg zdravlja moramo voditi računa o zagađenju vazduha. Svest koja postoji o tome koliko nam je potreban čistiji vazduh zajedno sa znanjem kako da svako kao pojedinac\ndoprinese čistijem vazduhu je nešto na čemu treba raditi zajedno sa merama koje treba sprovoditi na lokalnom i nacionalnom nivou. Razvijen svet takođe ima probleme zagađenja pa se mnogi nisu izborili iako je mnogo toga učinjeno i mada su institucije možda spremnije da se sa ovim problemom uhvate u koštac.To svakako ne sme biti nama opravdanje za nečinjenje već opomena koliko je to kompleksan i dugotrajan problem. Agencija će i dalje sa svoje strane dati maksimalan doprinos u ovoj neophodnoj borbi da građani ostvare svoje ustavno pravo na zdravu životnu sredinu.


Pripadnici Službe civilne zaštite Grada Visokog (CZ) tokom vikenda nastavili su dezinfekciju gradskih ulica i lokalnih puteva u prigradskim visočkim naseljima, sve s ciljem zaštite zdravlja naših sugrađana od pandemije koronavirusa.\nBesprijekorna saradnja Gradske uprave Visoko, Civilne zaštite, Doma zdravlja, JKP Visoko i svih drugih javnih ustanova, preduzeća i službi koje su involvirane u novonastalu higijensko-epidemiološku situaciju, poslužila je kao pozitivan primjer, čak i mnogo većim gradovima, kako se treba, u najtežim vanrednim okolnostima, adekvatno brinuti o zdravlju svojih građana.\nPodsjetimo, Grad Visoko je među prvim lokalnim zajednicama poduzeo aktivnosti na dezinfekciji svih ulica i puteva na gradskim i prigradskim područjima, što, također, Visoko izdvaja na samom vrhu liste bosanskohercegovačkih gradova , kada je u pitanju briga o svom stanovništvu.\nNedavno su, također, dezinficirani i svi objekti kolektivnog stanovanja, sve javne ustanove i preduzeća te kulturni i sportski objekti.\nDezinfekcija je izvršena uz nadzor i kontrolu stručne Službe za laboratoriju, sanitarnog i hemijskog inžinjera, koristeći sredstva bezopasna za ljude i okolinu.\nJedna od mnogobrojnih aktivnosti koja je imala izuzetno pozitivan odjek u javnosti je svakako instaliranje velikog broja dozatora sa sredstvima za dezinfekciju ruku na najfrekventnijim visočkim mjestima, a u narednom periodu Štab CZ Grada Visokog će, putem povjerenika CZ – predsjednika Mjesnih zajednica (MZ), distribuirati stanovništvu zaštitnu opremu (zaštitne maske, zaštitne rukavice i dr).\nPovjerenici CZ – predsjednici MZ, već su zaduženi da zajedno sa članovima Savjeta MZ organizuju distribuciju i podjelu zaštitne opreme stanovništvu svih MZ na području Visokog.


Zvorniku vraćen Centar javne bezbjednosti – Zvornik Danas\nNaslovna/izbor urednika/Zvorniku vraćen Centar javne bezbjednosti\nZvorniku vraćen Centar javne bezbjednosti\nRedakcija Send an email 19. октобра 2016\n39 2 minuta čitanja\nZVORNIK – Nakon dobijanja statusa Grada krajem prošle godine Zvorniku je vraćen Centar javne bezbjednosti koji je zvanično počeo sa radom u srijedu, 12. oktobra. Za načelnika Centra javne bezbjednosti Zvornik imenovan je Goran Abazović koji je bio komandir Jedinice za podršku Zvornik.\nGradonačelnik Zvornika Zoran Stevanović pozdravio je zvaničan početak rada Centra, te čestitao Abazoviću na imenovanju za načelnika CJB-a.\n– Stalno smo isticali da dobijanje statusa Grada za Zvornik neminovno znači povratak nekih institucija koje su nam u nekim prethodnim godinama nepravedno oduzete. Ovo je druga institucija koja je vraćena u naš grad, nakon Filijale Zavoda za zapošljavanje Republike Srpske. Centar javne bezbjednosti pokrivaće ovu regiju, kako je to i ranije bio slučaj. Mi ćemo ostati na putu povrata i svih drugih institucija, kao što su Okružni sud, Privredni sud, Tužilaštvo i sve ono što, ja bih rekao nimalo neskromno, jedan grad kakav je Zvornik zaslužuje i što našim građanima treba kako bi sve ono za šta su putovali u druge gradove, mogli da završe u institucijama u našem gradu. Zahvalnost svima koji su pomogli da dobijemo Centar i iskrene čestitke Abazoviću koji je nakon 2001. godine prvi naš načelnik Centra. Na nama je da sarađujemo u cilju podizanja bezbjednosti na svim nivoima, svi skupa moramo doprineti da Zvornik ostane jedan bezbjedan grad pogodan za sve koji ovdje žive i u njega dolaze – rekao je Stevanović.\nAbazović je istakao da CJB Zvornik pokriva grad Zvornik i opštine Osmaci, Šekovići, Vlasenica, Milići, Bratunac i Srebrenica.\n– Akcenat u radu stavićemo na borbu protiv terorizma i ekstremizma kao i teških oblika kriminaliteta, a s druge strane, svakodnevno ćemo raditi na zaštiti imovine i lica građana i održavanje povoljnog bezbjednosnog stanja. Možemo reći i da ćemo kroz neke vidove programa sa društvenom zajednicom i predškolskim i školskim ustanovama raditi na edukaciji predškolske i školske djece i omladine u cilju sprečavanja uticaja droge na tu populaciju i šire – rekao je Abazović.\nAbazović je ocijenio da je veoma značajno što je Zvorniku vraćen CJB, naglasivši da je ova regija imala potrebu za tim.\n– Na našem području imamo osam policijskih stanica, jedno stanično odjeljenje i Jedinica za podršku. U skladu sa Pravilnikom o unutrašnjoj organizaciji i sistematizaciji biće izvršena preraspodjela postojećih radnika, a na osnovu procjene, ako bude potrebno biće izvršen i prijem novih radnika – napomenuo je Abazović.\nAbazović je dodao da je počastvovan što mu je ukazana čast da vodi Centar javne bezbjednosti Zvornik dodavši da će sa svojim saradnicima opravdati ukazano povjerenje\nU Zvorniku je od 2001. godine, kada je ukinut Centar javne bezbjednosti, radila Stanica javne bezbjednosti.\nZavršen Festival omladnskih pozorišta srpske


Igor Mirović razgovarao sa ambasadorom Kipra – RTV Panonija\nHomeVestiIgor Mirović razgovarao sa ambasadorom Kipra\nIgor Mirović razgovarao sa ambasadorom Kipra\n06/12/2017 Redakcija RTV Panonija Vesti, ZZ 0\nPredsednik Pokrajinske vlade Igor Mirović i ambasador Kipra u Srbiji Nj.E. Konstantinos Eliades ocenili su prilikom današnjeg susreta, da su tradicionalno prijateljski odnosi Srbije i Kipra, dobra osnova za uspostavljanje operativnije saradnje na svim nivoima, u oblastima koje su od zajedničkog interesa.\nU razgovoru je ocenjeno da pre svega treba raditi na ubrzanju ekonomskih odnosa, te da je u obostranom interesu povezivanje kiparskih i srpskih kompanija i privrednika.\nPredsednik Mirović je kazao da se Srbija i Vojvodina ekonomski ubrzano razvijaju, što je dobar signal za kompanije iz Kipra koje ovde žele za započnu poslovanje.\nMirović i Eliades su istakli da je važno da se kroz direktne kontakte i povezivanje specijalizovanih ustanova i institucija, i razmenu informacija, srpski i kiparski investitori podstaknu i ohrabre za nova ulaganja. Kako je u razgovoru ocenjeno, saradnja je moguća u oblasti turizma, zatim poljoprivrede, tačnije u proizvodnji voća i povrća, te na polju energetike.\nPredsednik Pokrajinske vlade i ambasador Kipra saglasni su i u tome da bogato kulturno-istorijsko nasleđe Srbije i Kipra pruža brojne mogućnosti za povezivanje institucija u oblasti kulture i razmenu iskustava u sferi zaštite i promocije kulturnog nasleđa.\nPredstavnica Evropskog omladinskog foruma posetila Novi Sad


Ova aktivnost je bezbedna vrlo efikasna i za decu koja su gojazna, jer sagoreva više kalorija nego većina sportova. Preporuka je da dete najpre stane na sredinu konopca, držeći ga u ručicama, dok su drške u visini pazuha, kako bi proverilo da li je odgovarajuće dužine. Konopac uvek možete da skratite, a ako je samo malo duži, mališan višak može da obmota oko šaka. Pravilno preskakanje konopca znači da su laktovi blizu tela, kako se ne bi pravili veliki i naporni zamasi rukom i visoki skokovi. Redovnim vežbanjem - vaše dete biće zdravo i srećno.\nPročitano 715 puta\tPoslednji put izmenjeno subota, 11 oktobar 2014 20:35\nViše iz ove kategorije « Napravite lava lampu za decu Tenis sa balonom i papirnatim tanjirom »


Garantni fond RS od 2010. godine\nBANJALUKA – Vlada RS privodi kraju pripremu zakonske regulative za formiranje garantnog fonda, čime bi realizovala jednu od predloženih mjera za ublažavanje posljedica svjetske ekonomske krize po privredu RS.\nFunkcija tog fonda, navode u Vladi, biće obezbjeđenje dodatnog kolaterala za komercijalna zaduženja malih i srednjih preduzeća kako bi lakše došla do kredita.\nSrđan Mazalica, poslanik SNSD-a u Narodnoj skupštini RS, koji je svoju verziju nacrta zakona o garantnom fondu povukao sa zadnje sjednice parlamenta RS, kaže da je to uradio jer Vlada pravi svoj zakon sa drugačijim modelom upravljanja fondom.\n"Predložio sam da upravljač garantnog fonda bude Agencija za razvoj malih i srednjih preduzeća RS, ali se Vlada s tim nije saglasila, navodeći da to treba urediti na dugačijim osnovama, jer je izdavanje garancija čisti bankarski proizvod", rekao je on.\nMazalica najvažnijim ocjenjuje to što je Vlada RS prihvatila njegovu ideju da garantni fond služi prije svega kao podrška mladima koji započinju biznis i teško obezbjeđuju kolateral neophodan za podizanje bankarskih kredita.\n"Vlada me obavijestila da je izrada tog zakona u završnoj fazi, te da će biti upućen na usvajanje na iduću sjednicu Narodne skupštine RS u septembru. Nakon toga je potrebno usvojiti neophodne podzakonske akte, zbog čega procjenjujem da bi garantni fond mogao startati s radom početkom 2010. godine", kazao je on.\nPrivrednici, takođe, ističu značaj osnivanja takvog fonda kao podrške firmama kojima nedostaju sredstva za obezbjeđenje rizika, poput hipoteke ili zaloga, zbog čega su sada prinuđeni uzimati kredite s većim kamatama, kraćim rokom otplate i bez grejs perioda. Napominju da se problemi s obezbjeđenjem kolaterala najbolje vide iz strukture kredita koje je Investiciono-razvojna banka (IRB) RS do sada plasirala preko komercijalnih banaka. Ističu da je ubjedljivo najmanje sredstava od početka rada IRB-a otišlo za početni biznis i mikrobiznis u poljoprivredi, svega osam miliona KM ili tri odsto ukupno plasiranih kredita, vrlo često zbog problema s garancijama.\nDragica Ristić, izvršni direktor Privredne komore RS, ukazuju da će objektivnu potrebu za podrškom garantnog fonda, pored preduzetnika i poljoprivrednika, imati i veća preduzeća koja se suočavaju s imovinsko-pravnim problemima.\n"Mnoga preduzeća imaju problem zbog neuređenih zemljišnoknjižnih prava zbog čega nisu u mogućnosti obezbijediti kolateral koji traži banka za odobrenje kredita. Zbog toga se javlja potreba i podrške tim preduzećima dok se ne urede zemljišnoknjižna prava", kazala je Ristićeva.